Ўзбекистон МХХ раиси Рустам Иноятовга янги йил табриги ва биринчи шикоят | Langar Ota\nЎзбекистон МХХ раиси Рустам Иноятовга янги йил табриги ва биринчи шикоят\nАссалому алайкум Ҳурматли Рустам Расулович!\nАввалам бор Янги 2014 йил муборак булсин, халкимиз сиздан ва МХХдан кутаётган хайрли ишлар албатта ижобат бўлсин.\nКейинги 10-15 кунлар ичида сизнинг истеъфонгиз тўғрисидаги гапларнинг сароб эканлиги кунглимни бироз таскин килди.\nУшбу шикоят сизнинг ва идорангиз номига ёзилаётган биринчи номамдир, шу бугунги кунгача бирон маротаба мурожаат килмаган эдим.\nКейинги вактларда юртимизда куч ишлатар тизимларда МХХдан бошка бирон одам ишонса буладиган ташкилот колмади деса хам булади.\nИИВ системаси яна бир йиллар узи билан узи оввора булади, менимча.\nЧунки утган 7-8 йил ичида издан чикиб булган эди хисоби, янги вазирга катта куч кувват ва сабот матонат тилаймиз.\nХатирчининг Лангари ва у ерда булган ва булиб утаётган талон тарожликлар хакида бир йил давомида Дунё Узбеклари оркали бахоли кудрат маълумот бериб бордим.\nУшбу маълумотларнинг кенг жамоатчиликга етиб боришида килган беминнат хизматлари учун Исмат акадан бир умр миннатдорман.\nЛангардаги найранглар теппасида Буритош Мустафоев кариндошлари турганлиги боис, жиноятлар очикланмай колиб келмокда.\nУ кишининг бу номокулчиликлар теппасида эканликлари вакт ва фактлар асосида уз исботини топди!\nНадоматлар булгайким, шу бугунги кунгача хам бирон бир яхши томонга узгариш булмасдан колмокда шу бугунги кунгача ёзилган шикоятлар, далиллар Отанинг эътиборларига етиб бормади чамамда, агарда етиб борган булса хам, Буритош акам шу ердан хам турли важ карсонлар билан алдаб чикиб кетганлар шекилли?\nХурматли Рустам Расулович!\nЛангар масаласида жиддий шугулланишингизни утиниб сурайман, мен узим учун бирон нарса сурамайман, халкимиз келажаги учун керак булган долзарб вазифадир бу, бир гурух угри муттахамлар томонидан бугунги кунгача талон-тарож килиниб келаётган халк бойлигининг колганини саклаб колишга ёрдамингизни аяманг илтимос.\nКуролов Муродулло Яльгашевич томонидан Россия номини сотиб ташкил килинган СП”ЛангарУзРОСС” ташкилоти калбаки хужжатлар асосида ташкил килинган ва Россия давлатининг бу ерда бирон тийин пули катнашган эмас мен хужжатлар асосида хаммасини исботлаб берганман вактида.\nМенга нисбатан очилган калбаки жиноят иши шахсан Буритош Мустафоев курсатмалари асосида ташкил килинган эди, эътироз билдира олсалар исботлаб берсинлар.\nМен очилган жиноят ишининг калбаки хужжатлар асосида эканлигини хар кандай одил суд ва терговда исботлаб бера оламан.\nБуритош Мустафоев нафакат халкнинг, балким мустакил давлатимизнинг хам ашаддий душманидир.\nБеминнат хизматингиз учун сизга яна минг бор ташаккурлар булсин. Лангар келажаги учун курашни давом эттирамиз деган умиддаман.\nРоссия давлатининг номини сотиб иш курганликлари учун, бугун эрталаб Буритош Мустафоев устидан РФ Президенти номига хат киритдим, бошка иложим хам йук эди, энди оркага кайтиш йук.\nУРУШДА ХАР КАНДАЙ ВОСИТА ЯХШИДИР дейишган.\nЗеро бу мен учун хаёт-мамот жангидир узга бир давлат номини сотиб, давлат байроги ва гербидан, обруси ва номидан гаразлик максадларида фойдаланганликлари учун хам жавоб беришлари лозим деб уйладим.\nХато килган булсам яна узримни кабул килинг, барибир РУС халки мард экан, мана ит азобида булса хам юртдошларимиз ВАТАНга 9 ой ичида карийиб беш миллиард доллар пул жунатишибди.\nБу миллардлаб гектар узга юрт кучалари чанг ва мусорлари тозаланиши, миллонлаб курилишларнинг кечаю-кундуз ишлаб турганлиги ва юртдошларимизнинг хазон булаётган ёшлик ва навкиронлик йиллари эвазининг хосилидир!\nМен бу сатрларни кузимдан окаётган куз ёшларим билан битдим.\nЯнги йилингиз муборак булсин, келаси янги йилларни хаммамиз жам булиб ВАТАН багрида кутиб олайлик!!!\nPosted by huquqbon on Dekabr 29, 2013 in ЎЗБЕКЧА.


Покситонда янги бош вазир сайланди\nШаҳид Ҳоқон Аббосий.\nПокистон парламенти ўтган ҳафтада коррупцияда айбланганидан сўнг истеъфо берган Навоз Шарифнинг ўрнига янги Бош вазирни сайлади.\nНавоз Шариф мансуб бўлган Покистон Мусулмон лигаси партияси парламентдаги ҳукумронлигидан фойдаланган ҳолда Шаҳид Ҳоқон Аббосийни Бош вазирликка номзод қилиб кўрсатди. Унининг номзодини 342 депутатдан 221 нафари қўллади.\n-Мен учун овоз берган дўстларимга миннатдорчилик билдираман. Мен овоз бериш ҳуқуқидан фойдаланган мухолифатчиларга ҳам ташаккуур айтаман, -деди Шаҳид Ҳоқон Аббосий.\nАббосий Покистоннинг вақтинчалик Бош вазири бўлиши айтилмоқда. Икки ойдан сўнг ўтадиган парламент сайловида Навоз Шарифнинг укаси, Панжоб вилояти ҳокимии Шахбоз Шариф ғолибликни қўлга киритса, бош вазирликка тайинланиши кутилмоқда.\nНавоз Шариф 28 июль куни Олий суд қарори ортидан истеъфо берган. Покистон Олий суди Шарифни 2016 йилда аниқланган Панама ҳужжатларига таянилган коррупция айбловлари асосида эгаллаб турган лавозимидан четлатиш тўғрисида қарор чиқарган эди.\nАммо Навоз Шариф коррупция билан боғлиқ айбловларни инкор этиб келади.


Парламент – нима у? Депутат дегани ким? (+видео) | huquqburch.uz\nХалқ ишонч билдириб, “биздан вакил бўлади” деб ўз ичидан танлаб-сайлаб олган кишиларнинг мажлиси бу – парламент. Демак, парламент бу – ишонч билдирилган кишилар йиғини. Шунинг учун уни “парламент” эмас, балки “ишонч уйи” деб атаса ҳам бўлади. Зеро бу бино ичидагилар ишончни оқлашга уринишади.\nАммо… бунинг шарти бор!\nШарт шуки, парламент мана шундай парламент бўлиши учун унга вакил танлаш жараёни, яъни сайлов – ҳақиқий сайлов бўлиши керак. Бунинг учун сайловчилар ростдан ҳам ўз ичларидан энг лойиқ кишиларни, ақлли, доно, масъулиятли, ишонса бўладиган кишиларни танлаб олишлари ва парламентга жўнатишлари лозим.\nВа кейин ҳам – уларни вакил қилганларидан сўнг ҳам улар билан мулоқот қилиб туришлари, ҳисобот сўраб туришлари керак. Шундагина парламент ҳақиқий парламент бўлади. Халқнинг ўзига хос юраги бўлади.\nКўряпмизки, парламент ҳақиқатдан ҳам халқ вакиллари мажлиси бўлиши учун халқнинг ўзи фаол бўлиши керак экан. Халқ фаол бўлмаса, сайлов сайлов бўлмайди, нолойиқ, “халқ вакили” деб атаб бўлмайдиган кишилар парламентга равона бўлишади. Натижада халқнинг ҳаёти яхшиланмайди, парламентни эса “ишонч уйи” деб атаб бўлмайди.\nДемак, халқнинг ҳаётига доир қонун-тартиблар ишлаб чиқиладиган жой – парламентнинг қандай жой бўлиши халқнинг ўзига бевосита боғлиқ экан. Одамлар сайловларга, қандай кишиларни сайлаётганликларига бефарқ бўлишса, вакил бўлишга лойиқ кишиларни қўллаб-қувватлашмаса, нолойиқ номзодларни саволлар билан тергаб, шу асносида уларни фош қилишмаса, унда… жамият ҳаётини тартибловчи қоидалар – ҚОНУНларни ишлаб чиқувчи идора – парламент яхши парламент бўлмайди. Халқнинг ҳаёти эса яхшиланмайди.


31 триллионта рақам: “Пи” сонини ҳисоблаш бўйича янги рекорд ўрнатилди\nЯпониялик Эмма Харука Ивао Пи сонини 31 трлнта рақамгача ҳисоблаб янги дунё рекордини ўрнатди. Аввалги рекорд Питер Труэбга тегишли бўлиб, бу рекорд 2016 йилда ўрнатилган ва 22 трлнта рақамдан иборат бўлган.\n14 март бутун дунёда Пи сони куни сифатида нишонланади. Гап шундаки, АҚШда саналарни ёзиш тизимида (ой/кун/йил) 14 март 3/14 каби ёзилади, яъни Пи сонининг илк рақамлари 3.14 билан бир хил кўринишга эга.\nЭнг машҳур математик константалардан бири бўлган Пи сони исталган айлана узунлигининг унинг диаметрига нисбатига тенг бўлиб, адоғи йўқ чексиз давом этувчи қийматдир. Пи сонининг барча рақамларини ҳисоблаб чиқиш мураккаб иш бўлиб, математиклар бу вазифа устида анчадан бери бош қотирадилар. Пи сони катта амалий аҳамиятга эга: у муҳандислик, физика ва бошқа соҳаларда кенг қўлланади.\nGoogle компаниясида ишловчи Эмма Харуканинг айтишича, Пи сони сеҳри уни ёшлигидан ўзига тортиб келган. У Пи нинг янги қийматини топиш учун компания булутли сервисидан фойдаланган.\nУнга ҳисоб-китоблар учун 170 терабайт маълумот ҳамда 121 кун талаб қилинган. Аёл келгусида бу рекордини янгилашга уриниб кўришга ваъда берди. Пи сонининг чеки йўқ ва мен янада кўпроқ рақамларни топишни истардим , деб айтган рекордчи.\nGoogle да таъкидланишича, кимдир Пи нинг янги қийматини айтиб чиқмоқчи бўлса, унга 332064 йил керак бўлади.\nКиритилди: 06:34 15.03.2019. Ўқилди: 754 марта. Фикрлар сони: 0 та.


Уч-тўрт кун аввал тадбиркор акамиз эҳсон қилиши учун чин муҳтожларни топиб беришимни сўради. Ўзим танийдиган, маҳаллада ҳаммани биладиган Найим домла билан кенгашдим. У камбағал ва муҳтожларни санайверди, менинг эса юрагим оғрий бошлади...\nЎнтача муҳтож оилани санади, ҳар янги эслагани олдингисидан муҳтожроқ эди. «Ука, тўхтанг, бунисига ёрдам бериш керак, бу муҳтожроқ...»\nКейин маҳаллада ишлайдиган йигитлар билан боғландик. Уларнинг рўйхати билан Найим домланинг «рўйхати» жуда мос келди. Афсуски, бу рўйхатда 52 оила бор экан, эҳсон эса икки ёки учта оилага ажратилиши керак эди. Бир дўстимиз ишлатган ибора ёдга тушди: «Қанийди, фалончидай бой бўлсанг-у ҳамма муҳтожларга пулингни тарқатсанг!».\nИккинчи мисол. Қўшни қишлоқда масжид қуриляпти. Ўша маҳаллада бир намозхон ака бор. Фарзанди АҚШга бориб ишлаяпти, оила ўзига тўқ. Имом домла ўша киши бир неча марта масжидга эҳсон қилгани, муҳим қурилиш ашёларини олиб берганини айтди. Бир сафар «Ака, қўйинг, сизнинг ҳам рўзғорингиз бор. Керагича эҳсон қилдингиз, маҳаллада сиздан кўра анча бойлар бор» деб эътироз билдирибди. У киши «Яқинда шаҳардан уй олмоқчи эдик. Худога шукур, ҳовлимиз, мол-ҳолимиз бор. Ортиқча мулкка муҳтож эмасмиз. Ўғлим ўша маблағни масжидга беришимни тайинлади. Фарзандимни дуо қилинг, қори ака. Аллоҳ у дунёмизни ҳам чиройли қилсин, шаҳарда оладиган уйимиздан гўзалроқ уй берсин» дебди. Бу бир йил олдинги гап.\nЎтган ҳафта маҳалладагилар айтиб қолишди. Қўшни қишлоқда катта бир юк машинасида муҳтожларга текин ун-ёғ тарқатилаётган экан. Ўртача олтмиш-етмиш миллион сўмлик маҳсулот Рамазон арафасида эҳсон қилинибди. Бу хайрли ишни ким қилгани билан қизиқдим. Ўша эски танишимиз – Аллоҳ чиройли уй беришидан умид қилган аканинг иши экан бу ҳам.\nЭнди мавзунинг сиёсийроқ томонига ўтсак. Президент «Саховат ва кўмак» умуммиллий ҳаракатини эълон қилди. Ушбу ҳаракат тафсилотига тўла тўхталмаган ҳолда бир жиҳатини таҳлил қилсак. Давлат раҳбари таклиф этган ғоя замирида давлат бойни, бой камбағални қўллаши керак. Давлат тадбиркорга имтиёз ва пул беради, ишбилармон ўз навбатида истагига кўра ночорларга ҳозирги қийин шароитда озиқ-овқат маҳсулоти етказиб беради ёки иш билан таъминлайди.\nКузатаётганим ва ҳозирча ўқиб бораётганларимнинг деярли барчасида тадбиркорлар муҳтожларнинг уйига озиқ-овқат олиб боряпти. Иш эмас. Ваҳоланки, иш берса, ўша оила тадбиркорнинг қўлига қараб ўтирмайди ва меҳнати эвазига олади ўша маҳсулотни. Мутелик ҳисси бўлмайди ўшанда. Ишлагани учун солиқ ҳам тўлайди, тадбиркор ҳам ишчи кучига эга бўлади, давлат ҳам манфаат топади.\nМеханизм шундай ишламас экан, биз бу синовлардан қудратли, иродали бўлиб чиқолмаймиз. Камбағал янада синиқ, янада тобе бўлиб қолади.\nБугун «боқиманда» деган иборани ишлатсангиз «ёқангизга ёпишадиганлар» кўпайди. «Бирор марта оч қолиб кўр, эрталаб туриб болангга нима топиб беришни билмасанг, шунда кўзинг очилади» дегувчилар талайгина.\n1995-96 йилларда ўзим ҳам кўп марта оч қолганман. Отам ёки онам ҳар сафар уйга нон олиб келганда, охирги пулини ишлатган бўларди. Кўплар шундай эди, лекин ўлмаганмиз. Аксинча, ўша туйғу ҳозиргача юрагимга куч бериб туради...\nШу ўринда бир ривоят ёдга тушди:\nМавлоно Румий уйларида ейдиган ҳеч вақо қолмаганини хабар берган аёлларидан қайта-қайта сўрайверибди:\n– Ҳеч нарса қолмадими?\n– Оғизга оладиган ҳеч вақо йўқми?\n– Ҳеч нарса-я?\n– Ҳеч нарса...\nҲазрати Мавлоно шодликларидан юзлари гул-гул ёниб, қўлларини дуога очдилар: «Аллоҳим, сенга ҳамду санолар бўлсин, уйим Расулуллоҳнинг хонадонига ўхшабди...»\nБугунги имтиҳон муҳтожни ҳам, бойни ҳам тоблаши, поклаши керак.\nБМТ 176 млн кишига қашшоқлик хавф солаётганини маълум қилди\nДунёдаги вазият: Бразилияда рекорд, Украинада карантин юмшатилмоқда


АҚШ Путин ëлғонларини фош қилди; ЕИ Путинни нима қилишни маслаҳатлашмоқда\nАҚШ Давлат департаменти ўз яқин тарихида илк бор хориж давлати раҳбари баëнотларидаги ëлғонни очиқчасига фош қилди. Путиннинг Украина ва Қримга доир баëнотларидаги 10 ëлғонни фош қила туриб Вашингтон¸ асл ҳақиқатни ҳам эълон қилди. Оқ уй Москвага қарши босимни кучайтираëтган бир пайтда¸ Россиянинг энг йирик савдо партнëри ЕИ раҳбарлари Путинга қандай чора қўллашни муҳокама қилмоқда.\nАҚШ¸ Россия¸ Буюк Британия¸ Германия¸ Франция ва Украина Ташқи ишлар вазирларининг чоршанба куни кечқурун Парижда ўтказилган музокаралари натижасиз тугаганидан сўнг АҚШ Давлат департаменти мисли кўрилмаган ҳаракатга қўл урди. АҚШ дипломатик идораси Россия президенти Путиннинг Украинадаги вазиятга оид 10 ëлғонини фош этди¸ айни пайтда¸ ҳақиқий фактларни бу баëнотга илова қилди.\n“Россия Украинадаги ноқонуний ҳаракатларини оқлаш учун ëлғон гирдобига тортилаëтган айни кунларда жаҳон аҳли Достоевский замонидан бери кўрилмаган қўрқинчли тўқимага гувоҳ бўлмоқда” деб бошланадиган ҳужжат Путиннинг 10 ëлғони ва унга илова қилинган асл факт билан давом этади.\nПутиннинг эна катта ва биринчи ëлғони¸ Давлат департаменти таъкидича¸ Россия кучлари Қримда фақат Россия ҳарбий объектларини қўриқламоқда. Қримдаги инфраструктура ва ҳарбий иншоотларни қўлга олганлар Россия ҳарбийлари эмас¸ балки маҳаллий фуқароларнинг ўз-ўзини мудофаа қилиш гуруҳларидир”¸ деган баëнотдир.\nАслида¸ Давлат департаменти баëнотига кўра¸ Қримда Украинага қарши яхши уюшган кучлар марказида Россия хавфсизлик хизматлари аъзолари эканини тасдиқловчи жиддий далиллар бор. Қримдаги қуроллилар махсус нишонларсиз юрган бир пайтда¸ улар фойдаланаëтган ҳарбий техникага Россия номерлари осилган¸ қолаверса¸ халқаро журналистлар ва Украина ҳарбийлари билан суҳбатда улар ўзларининг Россия хавфсизлик кучлари ходимлари эканини очиқ айтишмоқда¸ дейилади АҚШ дипломатлари эълон қилган ҳужжатда.\nДавлат департаменти эълон қилган ҳужжатда шунингдек¸ Россия президентининг Қримдаги этник руслар ҳаëти таҳдид остида¸ Россия ҳарбий базаларига таҳлика кучайди¸ Украина янги ҳукумати экстремист ва террорчилар таъсири остида Қримдаги вазиятни беқарорлаштирмоқда каби баëнотлари ҳам фактлар дастагида ëлғонга чиқарилган.\nАҚШ Давлат департаментининг хориж давлати раҳбарини очиқчасига ëлғончига чиқариш акциясини баҳолаëтган мустақил таҳлилчилар буни Оқ уйнинг Путинга нисбатан босимни кучайтиргани ифодаси сифатида баҳоламоқда.\nАҚШдаги Ҳадсон институти сиëсатшуноси Ричард Уайтс Озодлик билан суҳбатда бундай ҳаракатдан кўзланган мақсад бораëтган ахборот уруши билан боғлиқ эканини айтади:\n- Айни кунларда дунëнинг муайян қисмидаги ижтимоий фикрни шакллантириш борасида жиддий кураш кетмоқда. Масалан¸ Хитойнинг Украинадаги воқеаларга реакцияси анчайин қарама-қарши. Давлат департаменти эълон қилган ҳужжат¸ аслида Украинадаги воқеаларга оид яхшигина фактлар силсиласи ва унда Ғарбнинг бу воқеаларга муносабати ўз аксини топган. Бу ëлғон ва фактлар рўйхати осонгина таржима қилиниб¸ хориж жамоатчилиги¸ хусусан¸ россияликлар диққатига етказилиши мумкин¸ дейди америкалик таҳлилчи.\nАҚШ Давлат департаменти бу ҳужжатни эълон қилиши арафасида АҚШ¸ Франция¸ Британия ва Германия дипломатик идоралари раҳбарлари Россия Ташқи ишлар вазири Сергей Лавров билан Парижда учрашиб¸ Украинадаги можарони мулоқот йўли билан ҳал этишга уриндилар. Жон Керри ва унинг француз ҳамкасби учрашувни “жуда конструктив” деб баҳолаганига қарамай¸ музокараларда томонлар ҳеч қандай келишувга эришмади.\nКузатувчиларга кўра¸ бундай музокараларда Путин топшириғини бажаришга мажбур Лавров позициясини ўзгартириш имкони йўқлигини тушуниб турган АҚШ¸ қолаверса ЕИ ҳукуматлари¸ вақтдан ютиш ва Қримдаги тарангликни юмшатиш ва қон тўкилиши олдини олишга уринмоқда.\nБундай музокараларни давом эттириш¸ Вашингтон Москванинг Украинадаги ҳаракатларига нисбатан ўз ëндашувини юмшатганини англатмайди¸ демоқда аксар кузатувчилар.\nВашингтондан Россияга нисбатан кескин чоралар қўллаш кутилаëтган пайшанба куни Европа Иттифоқига аъзо 28 давлат раҳбари Россиянинг Украинадаги ҳаракатларига қандай чора кўриш масаласини муҳокама қилади.\nБрюссел саммити арафасида ЕИ ҳукуматлари Украинанинг ҳокимиятдан қочиб кетган президенти Виктор Янукович ва унга яқин 17 нафар собиқ расмийнинг иттифоқ банкларидаги банк ҳисобларини музлатиш¸ кўчмас мулкларини муҳрлаш ва уларни иттифоқ ҳудудига киритмаслик ҳақида қарор қабул қилди.\nРўйхатда Украина собиқ Бош вазири¸ Бош прокурори¸ Хавфсизлик хизмати раҳбари¸ Ички ишлар ва Адлия вазирлари¸ шунингдек Януковичнинг ўғли Олександр бор.\nОқ уйнинг Россияга нисбатан молиявий ва иқтисодий санкция қўллаш ҳақида қарори эълон этилиши тахмин этилаëтган бир пайтда¸ кузатувчилар¸ ЕИнинг айни қарорга келиш эҳтимоли қийин эканини таъкидламоқдалар.\nАйтилишича¸ АҚШнинг Росси билан йиллик савдо айланмаси 40 миллиард долларни ташкил қилгани ҳолда¸ ЕИ ва Россия ўртасидаги савдо ҳажми 460 миллиард - қарийб ярим триллион долларга етади.\nЕИнинг энг йирик иқтисоди саналган Германия¸ расмий рақамларга кўра¸ ўз ëнилғи эҳтиëжининг 40 фоизини Россиядан олинадиган газ ва нефть ҳисобига қондиради.\nРоссияга жорий этиладиган иқтисодий жазо чораларидан иттифоқ иқтисодига ҳам жиддий зарар етиши боис¸ ЕИ ҳукуматлари Путинни дипломатик мулоқот орқали Қрим можаросига тезроқ ечим топишга кўндиришга уринмоқда.\nАйни пайтда¸ ЕИ ва НАТОга аъзо Полша ҳукуматининг ўз чегарасида юзага келган таҳликали вазият хусусидаги хавотири асосида НАТО Болтиқ ҳавзаси ҳаво ҳудудини қўриқлаëтган қирувчи учқичлари сонини икки бараварга кўпайтирди.


Қирғизистон парламенти “Қумтор” фаолиятини текшириш учун комиссия тузди\nДепутатлар 17 февралдаги йиғилишларида Қумтор олтин конида ишлаб чиқарувчи компания фаолиятини текшириш бўйича комиссия туздилар. Тегишли таклиф «Республика-Ата Журт” фракцияси томонидан қилинган.\nУнинг раҳбари Жйргалбек Турусқуловнинг таъкидлашича, 2012 ва 2013 йилларда ишлаган Қумтор бўйича парламент ва давлат комиссияларининг қарорларига қарамай, жамиятда конни ривожлантириш борасида кўплаб саволлар юзага келган.\nДастлаб ҳар бир фракциядан биттадан — 6 нафар парламентаридан иборат комиссия тузиш таклиф қилинди. Бироқ, кейинчалик комиссия таркибига 12 нафар депутат киритилиши маълум қилинди.\nДастан Бекешев комиссия мақсадларини айтишни талаб қилди. «Ушбу комиссиянинг мақсадлари нимада? Соҳада текширилиши керак бўлган қонунбузарликлар мавжудми ёки ким ошди савдосининг мақсади борми? Президент жавобгарликни ўз зиммасига олсин, текшириб кўрсин. Нега парламент жавобгарликни ўз зиммасига олади? Халқ президентлик бошқарув шаклини танлади», — деди депутат.\nОвоз бериш натижаларига кўра комиссия тузилди. Унга қуйидагилар кирган: СДПК фракциясидан — Омурбек Бакиров, Айнуру Олтибаева, Рйскелди Момбеков, Саматбек Ибраев; «Республика-Ата Журт” дан — Умбетали Қйдиралиев, Абдйбек Дуйишалиев, Закир Шарапов; «Қирғизистон» фракциясидан — Урматбек Самаев, Замирбек Эсенаманов; “Онугуу — Прогресс» дан — Нйязбек Арзйбаев; «Бир Бол» дан — Оқилбек Жапаров; «Ата Мекен” дан — Канйбек Иманалиев.\n2010 йилда ҳукумат алмашгандан сўнг тузилган парламент ва давлат комиссиялари Президент Қурманбек Бакиев даврида имзоланган 2009 йилги келишув «мамлакат манфаатларига тўлиқ жавоб бермайди» деган хулосага келишди ва уни қайта кўриб чиқишни таклиф қилишди. Шу билан бирга, кўплаб экологик муаммолар мавжудлиги ва конда яқинида музликларнинг фаол эриши кузатилганлиги таъкидланди.\nКейинги йилларда Centerra Gold Inc. ва Қирғизистон ҳукумати бир қатор музокараларни ўтказди ва 2017 йилда Стратегик битим имзоланди.\n2012 йилда амалдаги президент Садир Жапаров “Қумтор” фаолиятини текширган депутатлик комиссиясини бошқарган.


Тошкентда Амити университети филиали очилади - Darakchi\nТошкентда Амити университети филиали очилади\nЖАМИЯТ 14.05.2019, 22:12\nБугун Ўзбекистон алоқа тарихи музейида Тошкентда Амити университети (Ҳиндистон) филиалининг очилишига бағишланган матбуот анжумани бўлиб ўтди. Унда янги ўқув муассасасининг таълим йўналишлари ва имкониятлари, абитуриентларни саралаб олиш мезонлари ҳақида маълумот берилди. Бу ҳақда Ахборот технологиялари ва коммуникацияларини ривожлантириш вазирлиги матбуот хизмати хабар бермоқда.\nОчилажак бу таълим муассасаси ахборот технологиялари бўйича кадрлар, жумладан, дастурий ва аппарат таъминоти яратувчилари, сунъий интеллект ва АКТ соҳасидаги менежмент бўйича мутахассислар тайёрлайди.\nЎзбекистон Республикаси Ахборот технологиялари ва коммуникацияларни ривожлантириш вазирининг биринчи ўринбосари Олимжон Умаровнинг маълум қилишича, янги ўқув юрти Тошкент шаҳрининг Шайхонтоҳур туманида жойлашади. Ҳозирги кунда мазкур таълим даргоҳида қурилиш ва реконструкция ишлари амалга оширилмоқда. Кейинчалик у энг сўнгги ахборот-коммуникация технологиялари билан жиҳозланади.\n– Университетимиз Ҳиндистондаги етакчи хусусий олий таълим даргоҳларидан бўлиб, Осиёдаги 300 та энг яхши университетлар сафида, – дейди Амити университети президенти Атул Чаухан. – Амитининг бош корпуси Ҳиндистоннинг Ноида шаҳрида жойлашган, дунёнинг 11 мамлакатида ўқув кампуслари мавжуд. Айни пайтда АҚШ, Буюк Британия, Бирлашган Араб Амирликлари, Сингапур, Хитой, Жанубий Африка Республикаси ва бошқа мамлакатларда филиалларимиз бор. Ҳозирги кунда университетимизда турли мамлакатлардан келган 150 минг талаба таҳсил олмоқда.\nТошкентдаги Амити университетидаги таълим инглиз тилида олиб борилади.


Бухорода янги туғилган чақалоқнинг бувилари уни сотмоқчи бўлишди\n00:24 / 25.01.2017\nБухорода янги туғилган ўғил болани унинг бувиси ва бувисининг онаси 6 минг долларга сотмоқчи бўлишди, деб ёзмоқда "Инсон ва қонун" нашри.\nҚашқадарё вилояти Муборак шаҳрида яшовчи Назифа Худоёрова (исмлар ўзгартирилган) Россияга пул топгани кетаётиб, қизи Мужгонани онаси қарамоғига ташлаб кетишга қарор қилади.\n"Хавотир қилма. Кўз қорачиғидек сақлайман", деб айтади буви набираси бошини силаб. Қиз учун бувиси беозоргина эди.\n"Онажон, огоҳ бўлинг, бирор ҳол юз бермасин", деб илтимос қилган Назифа онасидан.\nКўп вақт ўтмай Назифага қизи ҳомиладор бўлиб қолгани ҳақидаги гаплар етиб боради. Шундан кейин у ишини ташлаб уйига қайтади.\n"Энди нима қиламиз? Одамлар Мужгонанинг ҳомиладорлигидан хабар топса, уят бўлади, ахир турмушга чиқмаган қиз она бўлиши иснод-ку", деб ўзини-ўзи койийди Назифа.\nУ бироз ўзига келгач, онаси билан бирга қизини Қашқадарёдан Бухорога олиб кетади. Қиз Республика шошилинч тиббий ёрдам илмий маркази Бухоро филиалида даволанади. Бу тиббий муассасада ишловчи Шохиста Шахриёрова аёлларга уларнинг муаммосини ҳал қилишда ёрдам беришга ваъда беради.\nМужгона кўзи ёригунча Шахриёрованинг уйида яшайди. Тиббиёт ходими бу "савоб ишга" ўз ҳамкасбларини ҳам жалб қилади. Вақти-соати етиб келиб, Мужгона Пешку тумани тиббиёт бирлашмасининг перинатал бўлимида ўғил фарзандни дунёга келтиради.\nБола туғилиши ҳар доим одамлар учун қувончли ҳодисадир. Бироқ буви бўлган Назифа бундан, аксинча, дили хуфтон эди.\nУлар боладан тезроқ қутулиб, Қашқадарёга қайтишни исташарди. Болакай учун тезда харидор ҳам топилди. Шахриёрова болани 6 минг долларга баҳолайди. Бироқ у бу қабиҳликни амалга ошира олмади. Ҳуқуқ-тартибот муассасалари ишчилари "Одам савдоси" моддасига тушувчи бу жиноятни фош қилишди.\nУмиджоннинг яқинлари, бир оиланинг уч авлод вакили – Махфират Суюнова, Назифа Худоёрова ва Мужгона Худоёрова энди ўз қилмишлари учун қонун олдида жавоб беришларига тўғри келади.\nБухоро одам савдоси чақалоқ


VAQT QADRI (@VAQTQADRI) - Telegram channel\nUzbek VAQT QADRI@VAQTQADRI\nNovember 4, 2018 04:47\nЯкшанба дам олиш куни сиз азизларга мароқли ўтишини тилаган ҳолда бугун одатга кўра биз ҳам дам олишимизни маълум қиламиз!\nТаклиф ва шикоятлар учун @Mr_aygoqchi га мурожаат қилишингиз мумкин.\nКўзлари очиқ инсонлар рангли, ажойиб тушларни кўришлари маълум. Туғма кўзлари ожизлар бунинг акси ўлароқ, ранглар, шаклларни кўришдан ҳатто тушларида ҳам маҳрумлар. Уларнинг тушлари товушларни эшитиш, ҳидларни сезиш билангина чегараланган.\nАллоҳ маънавий ва жисмоний кўзларимизни доим очиқ қилсин! Бизга ҳақни ҳақ кўрсатиб эргашишликни, ботилни ботил кўрсатиб четланишликни насиб қилсин!\nУхлашдан олдин ўқиладиган дуо!\n«Бисмиллаҳи амууту ва аҳяя»\nмаъноси: (Аллоҳнинг номи ила ўламан ва тириламан)\nХайрли тун!!! Аллоҳнинг ҳифз ҳимоясида бўлинг!!! Биздан йироқлашманг!!!\n🎤 Шукурхон Ғофуров – Аёлларни ғийбат қилган эркаклар..\n📝 Муаллиф: Шукурхон Ғофуров ..\nБиласизми, инсон анжир билан зайтунни бирга еса, жисмига қандай таъсири бўлади? Аллоҳ таоло:\n«Анжир билан қасам ва зайтун билан қасам»\n(Тийн: 1- #оят ) деб бу икки мева номи билан қасам ичди. Сура давомида, инсонни энг гўзал суратда яратганини айтди. Кўпчилигимиз айнан анжир ва зайтунни қўшиб истеъмол қилинишининг фойдаларидан бехабаримиз.\nБу икки мевани алоҳида истеъмол қилишнинг бирга ейишдек таъсири йўқ. Улар биргаликда қўйидаги фойдаларга эга:\n1 - Қондаги холестерин миқдорини камайтиради;\n2 - Аёлларнинг фарзандли бўлиш имконини оширади;\n3 - Инсон жисмини чиройли, узоқ ёш ҳолатда туришига ёрдам беради;\n4 - Қарилик аломатларини кетказади;\n5 - Озуқа сифатида қўллашга қулай;\n6 - Ҳужайралар ўз вазифасини аъло даражада бажаришига сабаб бўлади;\n7 - Иш қобилиятини оширади. Танага қувват бағшлайди;\n8 - Эркаклардаги жинсий заифликка қарши самарали восита;\n9 - Юракни қувватлантиради.\n10 - Руҳий хасталикларга қарши курашади. Инсон ўзини руҳий назорат қилишини осон қилади ва х.к\nАзҳар университетининг тиббий бўлими «Шифобахш ўсимлик ва набодотлар» факултетининг раҳбари Тоҳа Иброҳим айтади: Бир гуруҳ япон олимлари «Тийн» сурасини ҳикматини ўрганиш мақсадида тажриба ўтказдилар. Айнан анжир ва зайтун METHALONIDS деб номланган моддага бой эканлигини кашф қилдилар. Бу модда инсон организмида 15 ёшдан 35 ёшгача фаол ажралиб чиқади. 40 ёшдан кейин бу модда секрецияси камаяди. Инсон жисмини сура давомида келганидек энг гузал суратда яратилиши билан бу икки мева зикр қилинишининг ўзаро қандай боғлиқлиги ҳақида ҳеч ўйлаганмисиз?\nЯпон олимлари анжирда мавжуд бўлган METHALONIDS моддасининг таъсири фақат зайтун билан аралашгандагина фаол бўлишини аниқладилар.\nЭнг яхши таъсир даражаси 1 дона анжир, 7 дона зайтун билан истеъмол қилинганда ундаги моддаларнинг таъсир даражаси тенг бўлишини кашф қилдилар.\nҚизиғи шундаки, «анжир» сўзи Қуръонда 1 марта, «зайтун» эса 7 марта зикр қилинган. 6 марта айнан зайтун лафзи билан, 7 чи маротаба\n«Ва Тури Сийнодан чиқадиган бир дарахт(зайтун)ни (пайдо қилдикки), у ёғ ва егувчиларга нонхуриш ила ўсур».\n(Муъминун: 20 - #оят ) оятида келган. Бу меваларни бирга истеъмол қилиш доим соғлом, ёш бўлиб юришга сабаб бўлади.\nБолалар ва жонзотлар...\nБеғубор табассум хадя этилган онлар...😄\nШайх ва чўпон бола воқеаси...\nNovember 3, 2018 14:49\n1 кило кийим 65000 сўм‼\nЯрим килоси 32500 сўм‼\nNovember 3, 2018 13:42\n👆Матнни аудио монолог кўринишда Анора Саидова ижро этди...\n"Бола – одоби билан азиз" китобидан\nБахт мутлақо пулда эмас деганлар мутлақо адашишади. Бахт пулда, фақат унинг пулсиз вариантлари ҳам бор.\n👉 @vaqtqadri ✍


Мисс Инста Осиё 2016 танловининг якунлари\nMiss Insta Asia 2016 гўзаллик танлови\n2016 йил 1 октябрда Miss Insta Asia халқаро гўзаллик танловининг 7-мавсуми ўз ниҳоясига етди. 2016 йил 17 декабрда Киевда бўлиб ўтган ShowFx World молиявий кўргазмаси доирасида "Мисс Инста Осиё 2016" халқаро гўзаллик танловининг 7-мавсумининг финали иштирокчиларини тақдирлаш маросими бўлиб ўтди.\nМаросимга ҳар хил номинацияларда бир йўла тўртта ғолиб келди, улар орасида Россия, Украина ва Чехиядан қизлар бўлишди. Танловнинг бош соврини киевлик Анна Геменчукка топширилди, ғолиб "Мисс Инста Осиё 2016" номига сазовор бўлди. Ғолиблар InstaForex компаниясидан совринли сертификатлар билан тақдирландилар, ва 45 000 USD га тенг бўлган соврин жамғармаси ўзаро бўлишиб олдилар.\nТақдирлаш маросимидан янада қўпроқ ёрқин лаҳзалар, бўлиб ўтган танловнинг сўнгги янгиликлари, шунингдек ғолиблар билан фоторепортаж ва интервьларни "Якунлар" бўлимида кўринг.\nТанловнинг ташкилотчилари ва сайтнинг маъмурияти қизларни ғалаба билан яна бир бор табриклайдилар ва Miss Insta Asia - 2017 танловининг бошланиши тўғрисида эслатиб ўтадилар. Иштирок этинг, ва бўлиши мумкин, айнан Сиз мақомнинг ва пул мукофотининг ғолиби бўласиз. Жорий босқичнинг умумий соврин жамғармаси 45 000 USD ни ташкил этади.\nМисс Инста Осиё танловининг натижалари 2013


Ўзбек тили – «Умид» ИДУМИ\nЮртимизда араб ёзувидан 1200 йил давомида фойдаланилган. 1929 йилдан бошлаб лотин ёзувидаги янги алифбога ўтилган. 1940 йил 7 майдан бошлаб рус графикасидаги ўзбек алифбосига ўтилган. 1989 йил 21 октябрда ўзбек тилига давлат тили мақоми берилди. 1990 йил 19 февралда «Давлат…\n28.02.2017 Мақолалар, Филология Фикр билдирилмаган\n🔥148 марта кўрилди\nЖиззах ВХТБга қарашли «Умид» ихтисослаштирилган давлат умумтаълим мактаб-интернатининг ўзбек тили фани ўқитувчиси Неъматова Ҳулкар Абдулбакиевнанинг «Ахборот-ресурс марказида»» номли 1-соатлик очиқ ишланмаси эътиборингизга ҳавола этилмоқда.\n09.05.2016 Дарс ишланмалари Фикр билдирилмаган\n🔥391 марта кўрилди\n«Инсоний фазилатлар. Қўшма ва жуфт отларнинг ясалиши ва қўлланиши» дарс ишланмаси\nЖиззах ВХТБга қарашли «Умид» ихтисослаштирилган давлат умумтаълим мактаб-интернатининг ўзбек тили фани ўқитувчиси Неъматова Ҳулкар Абдулбакиевнанинг 7-синфга мўлжалланган «Инсоний фазилатлар. Қўшма ва жуфт отларнинг ясалиши ва қўлланиши» номли 1-соатлик очиқ ишланмаси эътиборингизга ҳавола этилмоқда.\n🔥388 марта кўрилди\nЖиззах ВХТБга қарашли «Умид» ихтисослаштирилган давлат умумтаълим мактаб-интернатининг ўзбек тили фани ўқитувчиси Неъматова Ҳулкар Абдулбакиевнанинг «Боғловчиларнинг қўлланилишига кўра турлари»» номли 1-соатлик очиқ ишланмаси эътиборингизга ҳавола этилмоқда.\n🔥214 марта кўрилди\n28.04.2016 Дарс ишланмалари Фикр билдирилмаган\n🔥127 марта кўрилди\n🔥129 марта кўрилди\nТил – миллатимиз фахри!\nМамлакатимиздаги барча умумтаълим ва ихтисослаштирилган мактабларида 21-октябрь – Ўзбекистон Республикасининг “Давлат тили ҳақида” ги қонуни қабул қилинган кун муносабати билан турли хил очиқ дарслар, учрашув ва танловлар ташкил этилмоқда. Шу муносабати билан мактаб-интернатимизнинг фаоллар залида “Тил – миллатимиз фахри” номли…\n🔥49 марта кўрилди\n21.10.2014 Тадбирлар Фикр билдирилмаган


Унда Ўзбекистон Республикаси Соғлиқни сақлаш вазирлигининг масъул ходимлари, ихтисослаштирилган ва илмий-амалий тиббиёт марказлари, республика даражасидаги даволаш-профилактика муассасалари раҳбарлари ҳамда журналистлар қатнашди.\nТадбир Президентимиз Шавкат Мирзиёевнинг тиббий таълимни ислоҳ қилиш ва уни дунё стандартлари даражасига етказиш бўйича берган топшириғи юзасидан олиб борилаётган ишлар, тизимда кутилаётган ўзгаришлар натижаларига бағишланди.\nТаъкидланганидек, ҳар қандай соҳа истиқболи, хусусан, тиббиёт ривожи ҳам мазкур йўналишда тайёрланаётган кадрлар салоҳиятига боғлиқ. Гарчи, энг замонавий техникалар, сўнгги технологиялар тармоққа киритилса-да, бинолар реконструкциялаштирилиб, мукаммал бошқарув тизими шакллантирилса-да, кадрлар масаласида оқсаш бўлса, муваффақиятга эришилмайди. Давлатимиз раҳбари соғлиқни сақлаш соҳаси вакиллари билан ўтказган тўртта учрашувда ҳам тиббиёт ходимларини тайёрлаш масаласига алоҳида тўхталгани бежиз эмас.\nПрезидентимизнинг шу йил 5 майдаги “Ўзбекистон Республикасида тиббий таълим тизимини янада ислоҳ қилиш чора-тадбирлари тўғрисида”ги қарори ушбу йўналишда муҳим бурилиш ясаб берди.\nАйтиш керакки, олий тиббий таълим муассасаларида бакалавриат босқичининг (даволаш иши) 7 йил давом этиши замон талабларига жавоб бермаслиги билан бирга, ушбу таълим учун асосланмаган ортиқча молиявий маблағларни ҳам талаб қилаётганди.\nДавлатимиз раҳбарининг мазкур қарорида тиббий кадрлар етишмовчилигини бартараф этиш масаласининг ечими сифатида тиббий таълим йўналишларидаги бакалавриат тизимида ўқиш муддатлари белгилаб берилди. Унга кўра, 2017/2018 ўқув йилидан бошлаб, муайян таълим давомийлиги даволаш иши, касбий таълим (даволаш иши), ҳарбий-тиббиёт иши (даволаш иши), педиатрия ишида 6 йил, тиббий-биологик ишда 4 йил, тиббий профилактика ишида 5 йилга туширилди. Эътиборли томони, ҳозирги вақтда “даволаш иши”, “касбий таълим” (даволаш иши), “ҳарбий-тиббиёт иши” (даволаш иши), “педиатрия иши” бакалавриат йўналишлари бўйича таълим олаётган 2 — 5-босқич талабалари ҳам таълимни 6 йиллик ўқув дастури асосида давом эттириши кўзда тутилган.\nҚолаверса, эндиликда тиббиёт олий таълим муассасалари битирувчиларининг дипломига ихтисослик қайд этилиши белгилаб қўйилди.\nАнжуманда оммавий ахборот воситалари ходимлари соҳага оид яна кўплаб янгиликлардан хабардор бўлишди.\nМазкур рукндаги бошқа мақолалар: « Тиббий-илмий янгиликлар ва истиқбол\tДарддан фориғ этувчи гул »


Oldingi maqola ЧЕККА ҲУДУДДА АЁЛЛАР УЧУН ФИТНЕС КЛУБИ\nKeyingi maqola МУНДИАЛ ТАРИХИДАГИ ЁРҚИН ҚАЙДЛАР\nМамлакатимиздаги олий таълим муассасалари талабалари ўртасида мини-футбол бўйича "Олимпиада юлдузлари" шиори остида мусобақалар бўлиб ўтди. Бу ҳақда Олий ва ўрта махсус таълим вазирлиги ахборот хизмати маълум қилмоқда.\nМусобақада 76 та олий таълим муассасаларининг мини-футбол жамоалари иштирок этди. Қизғин ва муросасиз кечган баҳсларда Қарши муҳандислик-иқтисодиёт институти жамоаси муносиб иштирок этиб, финалга қадар етиб борди. Ҳал қилувчи ўйинда ҳам ғолиблик вилоятимиз жамоасига насиб этди ва улар Ўзбекистон Миллий Олимпия қўмитаси кубогига сазовор бўлди. 2-ўрин эса Қорақалпоқ давлат университети жамоасига ва 3-ўрин Тошкент архитектура ва қурилиш институти жамоаси вакилларига насиб этди.\nМусобақа ғолиб ва совриндорлари ташкилотчилар томонидан диплом ва қимматбаҳо совғалар билан тақдирланди.\n"НАСАФ"НИНГ 6 НАФАР ФУТБОЛЧИСИ ТУРКИЯГА ЖЎНАБ КЕТДИ\nЖорий йилнинг 18 августидан 2 сентябрига қадар Индонезияда Ёзги Осиё ўйинлари спорт мусобақаси бўлиб ўтади. Мазкур мусобақада футбол бўйича Ўзбекистон Олимпия терма жамоаси ҳам иштирок этади.\nАйни вақтда Равшан Ҳайдаров бошчилигидаги жамоа аъзолари мусобақага муносиб тайёргарлик кўриш мақсадида Туркияга жўнаб кетишган. Олимпиячиларимиз 29 июнга қадар ушбу мамлакатда машғулотлар олиб боради. Йиғин давомида 3 та назорат учрашувида майдонга тушиши ҳам режалаштирилган.\nЭътиборли томони, бош мураббий ушбу терма жамоага "Насаф"дан 6 нафар ёш футболчини жалб этган. Жумладан, дарвозабон Умид Эргашев, ҳимоячи Дониёр Нарзуллаев, ярим ҳимоячилар - Ислом Кенжабоев, Одил Ҳамробеков, Азиз Ғаниев ҳамда ҳужум чизиғи вакили Бобур Абдуҳолиқовлар терма жамоа машғулотларида иштирок этмоқда.\n"СЕВИНЧ" БИРИНЧИ ДАВРАНИ ҒАЛАБА БИЛАН ЯКУНЛАДИ\nАёллар ўртасида футбол бўйича Ўзбекистон чемпионатининг биринчи давра ўйинлари ниҳоясига етди.\nМамлакатимизнинг 12 карра чемпиони - "Севинч" давра давомида етакчиликни ҳеч кимга бермади. Ўтказилган 13 та баҳснинг 12 тасида ғалаба, 1 тасида дуранг қайд этган вакилларимиз илк даврани жами 37 очко жамғарган ҳолда 1-ўрин билан якунлади.\nИккинчи давранинг "Севинч" иштирокидаги илк ўйини 5 август куни бўлиб ўтади ва бунда Тошкентнинг "Локомотив W" жамоаси Қаршида меҳмон бўлади.


Дунё бўйлаб коронавирусга чалинганлар сони 58 миллиондан ошди\n21.11.2020 | 21:44\nДунёда коронавирус пандемияси бошлангандан буён 58 миллиондан ортиқ киши COVID-19 инфекциясини юқтириб олди. «Worldometer» сайтидаги сўнгги янгиланишлар шундан далолат бермоқда.\nТошкент вақти билан соат 17:00 ҳолатига кўра, дунёда коронавирусга чалинганлар сони 58 029 207 кишига етган. Беморларнинг 1 380 088 нафари вафот этган, 40 223 688 нафари соғайган. Aйни пайтда дунё бўйлаб ўлим даражаси 3 фоизни ташкил этмоқда. Ҳозирда 16 425 431 киши касалликдан даволанмоқда.\nAҚШ дунёда коронавирус билан зарарланиш бўйича биринчи ўринда бормоқда. Мамлакатда 12 277 024 киши вирус юқтирган. Шунингдек, Ҳиндистон 9 050 613 нафар бемор билан иккинчи, Бразилия эса 6 020 164 бемор билан учинчи ўринда турибди.\nМаълумот учун, Ўзбекистонда 21 ноябрь соат 13:00 ҳолатига кўра, коронавирус инфекцияси қайд этилганлар сони 71 359 нафарни ташкил этмоқда. Aйни пайтга қадар 68 525 нафар коронавирус инфекциясига чалинган фуқаро (96 фоиз) соғайган. Ҳозирда 2231 нафар беморга шифокорлар томонидан белгиланган стандартлар бўйича даво чоралари кўрилмоқда.


2018 йил 9 октябрь куни Олий Мажлис Қонунчилик палатасининг навбатдаги мажлисида бир қатор долзарб қонун лойиҳалари депутатлар томонидан кўриб чиқилди.\n2018 йил 5-6 октябрь кунлари Андижон вилоятида халқ депутатлари Асака, Андижон ва Избоскан туман Кенгашларининг сессиялари бўлиб ўтди. Тадбирларда муҳокама мавзуси ҳудудлардаги ижтимоий-иқтисодий аҳволни ва аҳолини қийнаётган муаммоларни ўрганиш бўйича Республика ишчи гуруҳи томонидан амалга оширилган ишлар натижаларидан иборат бўлди.\nЎзбекистон Республикаси Президенти Шавкат Мирзиёев 3 октябрь куни электр энергетикасидаги ишлар аҳволини чуқур таҳлил қилиш, соҳани янада ривожлантириш бўйича қўшимча чора-тадбирларни белгилашга бағишланган йиғилиш ўтказди.\nБирлашган Араб Амирликлари савдо-саноат палатаси раиси ўринбосари Иброҳим ал Маҳмуд бошчилигидаги делегация мамлакатимизда бўлиб турибди.\n2018 йил 28 сентябрь куни Олий Мажлис Қонунчилик палатасининг Мудофаа ва хавфсизлик масалалари қўмитаси томонидан “Намунали ҳарбий-маъмурий сектор, ҳарбий инфратузилманинг ташкил этилиши юзасидан Тошкент вилоятида амалга оширилган ишлар ҳолати ҳақида” қўмита эшитуви ташкил этилди.\nБолани вояга етказиш қийин, тарбиялаш – ундан-да қийин. Таълим бериш эса яна-да масъулиятли вазифадир.\n2018 йил 26 сентябрь куни Олий Мажлис Қонунчилик палатаси Мудофаа ва хавфсизлик масалалари қўмитаси томонидан «Экстремизмга қарши курашишнинг қонунчилик асослари» мавзусида давра суҳбати ташкил этилди.\nЕвропа Иттифоқи Марказий Осиёнинг истиқболли тараққиётига ишонади. Шу боисдан минтақага узоқ муддатли инвестиция киритишни мўлжалламоқда.


БИСМИЛЛАҲИР РОҲМАНИР РОҲИЙММУҚАДДИМА\nОдамни тупроқдан яратган ва сокинлик топиши учун ундан ўз жуфтини яратган ҳамда уларнинг никоҳ орқали оила қуриб яшашларини ирода қилган Қодир ва Ҳакийм Аллоҳга У Зотнинг жалолига яраша ҳамду санолар бўлсин!«Никоҳ менинг суннатимдир. Ким суннатимдан юз ўгирса, мендан эмасдир», деган Расули Акрам Муҳаммад Мустафога битмас-туганмас саловоту саломлар бўлсин! Аллоҳ субҳанаҳу ва таоло Ўзи ирода қилган пайтда тупроқдан одам зотини яратди ва унга Ўз ҳузуридаги руҳдан жон пуфлаб, уни Ўзининг ердаги ўринбосари қилди. Сўнгра одамнинг жуфтини яратди ва уларнинг иккисидан эркак ва аёлларни тарқатди.Аллоҳ таоло инсон зотини жуфт қилиб, эркак ва аёлдан иборат қилиб яратганда уларнинг ҳар бирига ўзига хос хусусиятларни берди ва уларнинг никоҳ орқали ҳалол-пок яшаб, ўзларидан зурриётлар қолдиришларини ҳамда айни шу йўл билан дунёнинг обод бўлишини ва одам сулоласини Қиёмат қоим бўлгунча ҳалол-пок йўл билан давом этиб боришини ирода қилди. Ўзи яратган борлиқда Ўзи яратган инсон қандай яшаса саодатли бўлишини яхши биладиган Аллоҳ таоло эркак ва аёлларнинг никоҳ орқали оила қуриб яшашларини ирода қилди. Шунинг учун ҳам Ўзининг барча Анбиёларига, авлиёларига ва солиҳ бандаларига никоҳли ҳаётни раво кўрди. Ўзининг барча самовий динларида никоҳни жорий қилди. Ўша динлари орқали инсониятга, ҳаётнинг бошқа соҳаларидаги каби, никоҳ ва оила борасидаги саодатга элтувчи кўрсатмаларини тақдим қилиб борди. Шу тарзда, Аллоҳ таоло инсониятни аста-секин тарбиялаб келди ва ниҳоят инсоният камолга етганда Ўзининг охирги ва мукаммал дини, Қиёматгача боқий қолувчи дини, барча замонлар ва маконларда инсониятга икки дунё саодат йўлини кўрсатиб берувчи дини – Ислом орқали оилавий ҳаётнинг мукаммал таҳлимотларини жорий қилди. Ушбу таҳлимотларга ихлос билан амал қилганлар оилавий бахт нашийдасини суриб келдилар ва келмоқдалар. Маълумки, оила ҳар бир жамиятнинг бошланғич ҳужайраси ҳисобланади. Оила мустаҳкам, тинч, ҳалол ва пок бўлса, жамият ҳам осойишта, мустаҳкам, фаровон бўлади. Аксинча, оилаларда парокандалик, бузғунчилик бўлса, ҳалол-ҳаромнинг фарқи қолмаса, ўша жамият бузилади, тинчи йўқолади, охир-оқибат у чуқур таназзулга юз тутади. Шунинг учун ҳам қадимдан ҳар бир жамият оила масаласига катта эътибор бериб, оилаларнинг мустаҳкам ва бахтиёр бўлиши учун имконида бор бўлган барча чора ва тадбирларни кўриб келган. Зотан, соф инсоний табиат худди шундай бўлишини тақозо қилади.Аммо минг афсуслар бўлсинким, кейинги пайтларда Ғарбдаги баъзи бир жамиятларда «ҳуррият», «шахс эркинлиги» деган сохта шиорларни рўкач қилиб олган айрим бузғунчилар «Оиланинг кераги йўқ, никоҳ шарт эмас, у инсоннинг эркини чеклаб қўяди» деган даъвони кўтариб чиқишди. Яна минг афсуслар бўлсинким, бу сафсатага ишонадиганлар ҳам чиқдилар ва кўпайиб бормоқдалар. Охир оқибат ҳозирга келиб, кўплаб муаммолар келиб чиқди: инсоннинг соф табиатига зид бўлган ушбу дунёқарашга қул бўлган юртларда оиланинг қадри қолмади, оила аъзоларининг ўзаро эҳтиромлари, меҳр мурувватларига футур етди. Эркак ва аёллар ўз оиласида тинч-тотув яшашнинг ўрнига ҳаром-хариш кайфу сафога берилдилар. Насл-насаб ҳақида қайғуриш улар учун ёт нарсага айланди. Фарзанд орттириш, бола тарбия қилиш уларга ёқмай қолди... Ислом шариати, умуман, енгиллик устига бино қилингандир. Бу ҳақда кўплаб оят ва ҳадислар бор. Хусусан, эркак ва аёл, оила, никоҳ масаласига келсак, бу масалаларда ҳам Аллоҳ таоло Ўз бандаларига енгилликни истаган ва уларга оила қуриб, ҳалол-пок яшашни амр қилган. Сиртдан қараганда, диний кўрсатмаларни бажариш қийин, шаҳватга эргашганларнинг йўлларида юриш осон бўлиб кўринади: Исломда ҳамма нарса ман қилинган-у, фақат биргина йўлга рухсат берилганга ўхшайди. Номаҳрамга қарама, у билан ёлғиз қолма, уйланмоқчи бўлсанг, олдин аҳлингнинг розилигини ол, маҳр бер, гувоҳ келтир ва ҳоказо – ҳаммаси қайдлаш ва қийинчиликдан иборат бўлиб туюлади. Шаҳватга эргашганлар эса: «Ёшлигингда ўйнаб қол, гуноҳ бўлса нима қипти?!» дейишади. Бу йўл, албатта, содда ва осон кўринади, ҳақиқатда эса ундай эмас. Натижаларни кўздан кечирганимизда, бу нарса яққол кўзга ташланади. Дунё тарихини кузатадиган бўлсак, оила масаласига енгил қараган, жинсий шаҳватга берилган халқлар, давлатлар ва маданиятлар албатта инқирозга учраганлигининг гувоҳи бўламиз. Қадимий буюк империяларнинг шармандаларча қулашининг асосий омилларидан бири ҳам шу бўлган. Бизнинг асримизга келиб Ғарбда, ўзларининг таъбири билан айтганда, жинсий инқилоб бўлди. Жинс борасида олимлар етишиб чиқди. Улар «Жинсий ҳуррият бўлмагунча, инсон тўлиқ эркин бўла олмайди. Агар жинсий майллар жиловланса, инсонда руҳий тугун пайдо бўлиб, унда қўрқоқлик ва бошқа салбий сифатлар келиб чиқишига сабаб бўлади» каби ғояларни тарқатишди. Оқибатда жинсий инқилоб авжга чиқди. Натижасини – ҳар хил бало-офатлар буҳронини ҳозир ўзлари кўриб, татиб туришибди. Ахлоқий бузуқлик, оиланинг ва жамиятнинг парчаланиши, ҳаётга қизиқишнинг йўқолишидан ташқари, сон-саноғига етиб бўлмайдиган муаммолар пайдо бўлди. Тараққий этган Ғарб давлатларининг туб аҳолиси айнан жинсий инқилоб оқибатида даҳшатли суръатда камайиб бормоқда. Кўз кўриб, қулоқ эшитмаган таносил касалликлари келиб чиқди, ҳар йили сон-саноқсиз одамлар шу касалликлар туфайли бу дунёни тарк этмоқда, насл бузилиб, одамлари заифҳол ва касалманд бўлиб бормоқда, турли ақлий ва руҳий касалликлар урчимоқда. Охири келиб, касалликларга қарши инсондаги табиий монеъликнинг йўқолиши – ОИТС касаллиги пайдо бўлди. Бу касаллик ҳақли равишда «XX аср вабоси» деб номланди. Унинг давоси йўқ. Бу дардга чалинишнинг асосий сабаби баччабозлик ва зино экани ҳеч кимга сир эмас. У билан касалланган одам тез муддатда азобланиб ўлиши ҳам барчага аён. Ҳамма даҳшатда. Бутун дунё тиббиёт олимлари ушбу дардга чалинмасликнинг йўлини ахтармоқдалар. Бу йўлда ҳисобсиз маблағлар сарфланмоқда, мазкур вабога чалинмасликнинг турли чоралари таклиф этилмоқда, қонунлар чиқарилмоқда, идоралар очилмокда. Лекин шаҳватга эргашиб, залолатга кетганлар биргина энг осон, энг ишончли Йўл – Аллоҳнинг йўлига қайтишни хаёлларига ҳам келтирмаяптилар. Ақалли, ушбу касалнинг бевосита сабабчиси бўлмиш зинони ман этувчи қонун чиқаришни ҳеч ким ўйлаб ҳам кўрмаяпти. Чунки шаҳватга эргашганларнинг ўзлари шаҳватга қарши чиқа олмайдилар. Улар аслида, шаҳватга банда бўлганликлари учун унга эргашганлар. Зоҳирий осон кўринган ишга ўзларини уриб, энди машаққатдан бошлари чиқмай юрибди. Зоҳирий оғир кўринган бўлса ҳам Аллоҳ таоло кўрсатган йўлдан юрган бандаларнинг бошида мазкур оғирлик ва машаққатларнинг бирортаси ҳам йўқ. Улар мутлақ енгиллиқда, фаровон турмуш кечирмоқдалар. Албатта, Аллоҳ таолонинг иродасига, соф инсоний табиатга қарши борган ишларнинг оқибати яхши бўлмайди. Ҳалоллик ва поклик рамзи бўлган, инсон сулоласининг тарқалиб боришини таҳминлайдиган никоҳ ва оила каби илоҳий тизимларга қарши чиқиш кўп ўтмай, ўзининг «самара»сини бера бошлади. Никоҳни инсон жинсий ҳурриятини чеклайдиган зулм деб қараган, оилани эркинликнинг қамоғи деб биладиган жамиятларда аҳоли сони кескин камайиб кетди. Бу жамиятлар нафақахўрлар юртига айланиб бормоқда. Уларнинг кўпчилигида ҳозирги кунда нафақа ёшини ошириш борасида ҳукуматлар билан фуқаролар ўртасида жангу жадал авж олмоқда. Куч-қувват, чапдастлик, ёшлик, гўзаллик намойиши деб эътироф этилган спорт мусобақаларида ҳам оиланинг душманлари бўлган мазкур жамиятларда, ўз наслидан тарқалган ёшлар етишмаганлиги сабабли қора танли йигит-қизларни ёллаб олиб, ўз ватанлари номидан спорт мусобақаларида қатнаштирмоқда-лар. Аллоҳ таолонинг Ўзига ҳадсиз шукрлар бўлсинким, мусулмон халқлар бу каби ташвишлардан холидирлар. Чунки улар ўз динлари – Ислом туфайли оилавий бахтни сақлаб қолганлар. Уларда никоҳнинг ҳурмати, эътибори ҳали-ҳануз мавжуд, оила аъзоларининг ўзаро эҳтиромлари нисбатан яхши. Мусулмон оилаларнинг мустаҳкамлиги бошқа халқларнинг ҳавасини келтирмоқда. 2009-йили Россиядаги баъзи сиёсатчиларнинг хотин қизлари оила бўйича ўзлари ўтказган илмий тадқиқотларнинг натижаларини эълон қилдилар. Мазкур натижалардан намуна келтиришга ижозат бергайсиз.Россияда оила бузилиши 54,3% ни ташкил этади.Таймир автоном вилоятида – 94%.Чукотка автоном вилоятида – 83%.Коряк автоном вилоятида – 80%. Тадқиқот муаллифлари таққослаб кўриш учун мусулмонлари йўқ даражадаги юқоридаги уч минтақага муқобил равишда Россиянинг асосан мусулмонлар яшайдиган уч минтақасидаги оила бузилиши ҳақидаги ҳисоботни келтирадилар.Чеченистонда – 4,3%. Ингушистонда – 10%.Доғистонда – 17%. Шу билан бирга, мусулмонлар яшайдиган ушбу уч минтақа узоқ умр кўриш ва кўпболалик бўйича ҳам пешқадам ҳисобланадилар.Тадқиқот муаллифлари юқоридаги рақамларни келтириш билан кифояланиб қолмай, ўз қавмларини никоҳ ва оила борасида мусулмонлардан ўрнак олишга чақирадилар. Албатта, Россиядек катта давлатда уларнинг ичида яшаб турган бошқа диндаги кишилардан намуна олишга чақириш учун катта жасорат керак. Чунки бошқалар бу чақириқни ёқтирмасликлари ҳам мумкин. Худди шунинг учун бўлса керак, юқорида эслаб ўтилган тадқиқот ва ундан келиб чиққан – мусулмонлардан ўрнак олиш ҳақидаги чақириқ тўғрисида мухбирлар рус православ черкови руҳонийининг фикрини билмоқчи бўлиб, уни саволга тутдилар. У киши: «Жуда тўғри гап. Мен ўзимдан яна шуни қўшимча қиламанки, биз оиладаги руҳий-маънавий тарбия борасида ҳам мусулмонлардан ўрнак олишимиз керак», деган жавобни берди.Рус мутахассисларининг таъкидлашларича, Россиядаги оилаларнинг 66 фоизи фақат битта бола қолдиради. Охирги ўн йил давомида Россия аҳолиси ҳар йили тахминан 900 мингтага камайиб бормоқда. Давлат ва жамият бор имконини ишга солиб, бу ҳалокатдан қутулиш чораларини кўрмоқда. Россия федераъияси мажлиси раисининг ўринбосари А.Торшиннинг таъкидлашича, бу давлатда фақат мусулмонлардагина одам сони ортиб бормоқда. 2010-йилнинг иккинчи ярмида АҚШлик мутахассислар ўзларининг давлатлари оила бузилиши бўйича дунё бўйича энг юқори ўринда туришини эълон қилдилар. Британияда ҳар 6та янги қурилган оила ҳиссасига 5та бузилган оила тўғри келади. Соф табиатли одамни даҳшатга соладиган бунга ўхшаш маълумот ва ҳисоботларни истаганча келтириш мумкин. Лекин биз ҳозирги замонда бизга яқин шароитдаги ҳолатларда Франъия, Америка, Британия ва Россияга тегишли хабарлардан денгиздан бир томчисини келтирдик, холос. Тасаввур ҳосил қилиш ва хулоса чиқариш учун шунинг ўзи ҳам кифоя қилади. Демак, ҳозирги замон технологияси, моддий тараққиёти, динсизлик маданиятининг юксалиши оилани мустаҳкамлаш ўрнига унинг парчаланишига, йўқ бўлиб кетишига, бу борада турли муаммоларнинг келиб чиқишига олиб келар экан. Бутун дунё, инсоният оила муаммосини ҳал қилиш борасида улкан ташвиш қаршисида турибди. Уни ҳал қилиш учун турли чораларни кўрмоқда ва истамоқда, нима қилишини билмай, бош қотирмоқда. Исломдан, ундаги оила тизимидан бироз бўлса ҳам хабардор бўлган баъзи кишилар ўз қавмларини бу борада мусулмонлардан ўрнак олишга чақирмоқдалар. Аммо шу ўринда «Ҳамма мусулмонлар ҳам ушбу ҳолатдан хабардорми, улар ўзларининг оила ҳақида бошқалар ҳавас қилаётган ҳолатларининг бош сабабчиси динлари – Ислом эканини биладиларми?» деган ҳақли савол туғилади. Шу билан бирга, «Мусулмонларнинг ўзларида оила масаласи қандай, уларда бу борада муаммолар йўқми? Бўлса, қандай?» каби бир қанча саволлар ҳам пайдо бўлади.Охирги пайтда оила ҳақида юқорида зикр қилинган ва қилинмаган масалалар бўйича алоҳида китоб таълиф қилиш нияти хаёлда тез-тез такрорланиб турарди. Шу билан бирга, бу борада аввал ёзилган нарсалар ҳам ёдга тушар эди. Оила ва унга боғлиқ муаммолар ўта муҳим бўлганлигидан, бу ҳақда алоҳида ва давомли фаолият зарурлиги сабабли, ўтган йигирма йилдан зиёд даврда деярли ҳар ҳафтада бир неча марта қилинадиган маърузалар, вақти-вақти билан бўлиб турадиган радио-эшиттиришларидан ташқари, бир қанча ёзувлар ҳам амалга оширилганлиги ҳаммага маълум эди. Дастлаб «Ўзбекистон адабиёти ва санъати» ҳафтаномасида бир неча мақолалар нашр қилган эдим. Кейинроқ ўша мақолаларга бошқа керакли маълумотларни қўшиб, «Оила – фароғат қасри» деган рисола чоп қилдик. «Ҳадис ва Ҳаёт» силсиласига оид «Никоҳ, талоқ ва идда китоби» чоп этилди. Аллоҳга шукрлар бўлсин, имкон топган кишиларимизга мазкур битиклардан фойда олиш насиб этди. Айниқса, «Никоҳ, талоқ ва идда китоби» чоп этилгандан сўнг кўплаб кишиларимиздан ташаккурлар ва фикр-мулоҳазалар тақдим қилинди.Никоҳ тўйлари ва унга боғлиқ муносабатлар билан қилинадиган маърузаларимизда ўзимизга етган янги маълумотлар тақдим қилинганиданми, кўпчилик мактубларда «Фалон маърузанинг ёзилган нусхаси борми, бўлмаса, ёзиш нияти борми?» каби саволлар такрорланиб турибди. «Оила – фароғат қасри» китобини қаердан топсак бўлади?» деган саволлар ҳам борган сари кўпайиб бормоқда.Ушбу ва бошқа бир қанча мулоҳазаларни эътиборга олиб, оила ва унга боғлиқ долзарб масалаларни баён этувчи алоҳида китоб ёзишни маъқул кўрдик. Аллоҳ субҳаанаҳу ва таолонинг Ўзидан ёрдам сўраган ҳолимизда бу ишни бошладик. Яхши ният билан китобни «Бахтиёр оила» деб номладик. Бу ишни бизга Аллоҳ таолонинг Ўзи осон ва фойдали қилсин! Сиз муҳтарам ўқувчилардан ушбу битиклардан бирор фойдали ва яхши нарса топсангиз, Аллоҳ таолонинг фазлидан деб, барча хато ва нуқсонларни камина ходимингиздан деб билишингизни сўраймиз.\nЎзбекистон Республикаси Вазирлар Маҳкамаси ҳузуридаги Дин ишлари бўйича қўмитанинг 4297 -сонли тавсияси ила чоп этилган\nМуаллиф: Шайх Муҳаммад Содиқ Муҳаммад ЮсуфНоми: Бахтиёр оилаНашриёт: «HILOL NASHR» НашриётиСана: 2016Ҳажми: 504 бетISBN: 978-9943-00-771-0Ўлчами: 60×90 1/16\nИнсоннинг жуфт қилиб яратилишиНикоҳга тарғибИшбошиларнинг бурчи Никоҳнинг шаръий ҳукмиУмр йўлдошини танлашНикоҳи ҳаром қилинган аёлларМуносиб келинМуносиб куёвСовчилик Тиббий кўрикдан ўтишФатво ва илмий баҳслар бўйича Европа мажлиси қарориСовчиликдан кейинУнаштиришҲар ким ўз истаги билан никоҳланади Никоҳга мажбурлаш йўқНикоҳда ишбошиларнинг розилигиМуаммонинг ечимиНикоҳланишМаҳр ва унинг ҳукмлари Маҳр ҳақида мулоҳазаНикоҳ хутбасиКелиннинг сепи ва уй анжомлариЁшларни оилавий ҳаётга тайёрлашНикоҳ тўйиНикоҳ тўйини қилиш кимнинг зиммасида?Никоҳ эълони ва унда кўнгилхушлик қилишКелин-куёв ҳаққига дуо қилишКуёвнинг келин ҳузурига дастлабки киришиЖинсий яқинлик одоблариFусл. Fуслнинг фарзлариFуслнинг суннатлариFуслни вожиб қилувчи нарсаларСуннат ғуслларҲомиладор ва эмизиклиларга жинсий яқинлик жоизЭр-хотинлик ҳуқуқлари ҳақидаОила доирасидаги ҳуқуқларЭр-хотин орасидаги муштарак ҳуқуқлар Хотиннинг бурчлариЭрнинг аёли олдидаги бурчлариЭрнинг хотини олдидаги муомалавий бурчлариИкки мақолаРисоладаги эрРисоладаги хотинОилавий ҳаёт сокинликдирЭркак ва аёл ақлидаги фарқ нимада?Қудачилик алоқалари ҳақида ФарзандОта-онанинг фарзанд олдидаги бурчлариАйбли ҳолдаги ҳомилани тушириб юбориш ҳақидаФарзандга исм қўйишБоланинг қулоғига азон ва такбир айтишБоланинг танглайини кўтаришБолага ақийқа қилишТуғилган фарзанд қиз бўлсаАқийқа маросими Ўғил болани хатна қилдиришХатна маросимиХатнада кўнгилхушлик қилишБолани қарамоғига олишБолага валийлик қилишБолалар нафақасиБолага меҳрибонликБолалар орасида адолат қилишФарзанд тарбияси Балоғатга етган болаларнинг никоҳиОта-онанинг ҳақлариОта-онага итоатнинг чегарасиОта-онага оққ бўлиш ҳақидаОта-онага вафотларидан кейин яхшилик қилишОта-онани йўқлаб таом улашиб, эҳсон қилишҚариндошларга силаи раҳм қилишОилада келишмовчилик чиқсаБош кўтариш содир бўлгандаОила бузилишининг олдини олишОила бузилишининг баъзи сабаблариСунъий урчитиш ҳақидаги қарор Талоқ ҳақида маълумотларАҳсан талоқСунний талоқБидъий талоқБоин талоқКинояли талоқТалоқни тафвийз қилиш ҳақидаТаълийқ ҳақидаҚўшимча маълумотларРажъат ҳақидаХулуъ ҳақидаЖинсий ожизлик ҳақидаИдда ҳақидаНасиҳат. Талоқдан сақланиш\nШайх Муҳаммад Содиқ Муҳаммад Юсуф ҳазратларининг «Бахтиёр оила» номли кито..\n12,000 сўм «Бахтиёр оила» -1 (DVD)\nМуҳтарам азизлар! Маълумингизким, шайх Муҳаммад Содиқ Муҳаммад Юсуф ҳазрат..\n10,000 сўм «Бахтиёр оила» -2 (DVD)\n10,000 сўм «Бахтли ҳаёт сари»\nҲар бир инсон фаровон ҳаёт кечиришни, оиласи тинч, ..\n30,000 сўм Маълумот


Йирик рус ширкати “Газпром”да ишлайдиган бир фаррош аёл афтидан жуда яхши ҳаёт кечиради. Лекин 12 январь бу аёл учун унча яхши кун бўлмади.\nХабарларга кўра, 44 ёшга тўлган аёл полицияга тимсоҳ терисидан қилинган Dior ҳамёни ўғирланганини айтиб, шикоят қилган.\nРоссиянинг “ТАСС” ахборот агентлигига кўра, Москва ҳуқуқ-тартибот идораларининг исми ошкор қилинмаган ходими: “Номаълум шахслар Румянцево қишлоғи яқинидаги савдо марказининг автомобиллар турадиган жойида қолдирилган Mitsubishi машинасининг ойнасини синдириб, 300 000 рубль турадиган (деярли 4 000 доллар) ҳамённи, унинг ичидаги озгина пулни ҳамда жабрланувчининг шахсий ҳужжатларини ўғирлаб кетишган”, деган.\nБу янгилик қандай қилиб фаррош аёл – “Газпром”дек ширкатга ишласа-да – қимматбаҳо ҳамён ёки Mitsubishi Outlander каби машина сотиб олиши мумкинлигини англай олмаган ижтимоий тармоқ фойдаланувчиларини ҳайратга солди. (Янги Mitsubishi Outlander автомобилининг нархи 23 000 доллардан бошланади.)\n“Фаррошлар иерархиясида, "Газпром" фарроши энг олий синфнинг намояндасидир”, дейилади твитларнинг бирида.\n“360° Подмосковье” телеканалига кўра, ҳамён аслида 2 миллион рубль (26 000 доллар) туради. Журналистлар Москвадаги Dior магазини билан боғланишди. Магазин ходимлари тимсоҳ терисидан қилинган, қора ва носранг сумка ширкатнинг яқинда бўлиб ўтган либослар намойишида муҳим ўрин тутганини айтишди. Уларга кўра, бу сумка ҳали Москвада сотувга қўйилмаган.\nРоссиянинг “Рен ТВ” канали “Газпром” бу янгилик бўйича ҳали изоҳ бера олмаслиги ҳақида хабар берди. Ширкатнинг матбуот котиби Дмитрий Мартиненко улар “хали бу хабар ҳақида эшитишмаганини” айтган.


Россия ўрмонларини хитойликлар ёққанми? Ҳиндистон Сибир ёғочига даъво қилмоқда\nРоссия ўрмонларини хитойликлар ёққанми? Ҳиндистон Сибир...\n16.08.2019 18:28 0 2266\nСибир ва Узоқ Шарқда кесилаётган ёғочга Хитойдан сўнг Ҳиндистон ҳам даъво қила бошлади. Ҳинд делегацияси 11-13 августда Владивостокда бўлди ва ёғоч экспорти бўйича музокара олиб борди.\nҲиндистон ички бозордаги ёғоч етишмовчилигини Россия ўрмонлари ҳисобига қондирмоқчи. Шу билан бирга ҳинд ҳукумати Россияда, хусусан Узоқ Шарқдаги қўшма корхоналарда фаолият юритаётган ҳиндистонлик ишчиларга қўшимча имтиёзлар жорий этилишини истаяпти.\nЭслатиб ўтамиз, айни вақтда Россия ёғочининг асосий харидори Хитой ҳисобланади. БМТ томонидан хабар қилинишича, ёғоч бозорининг 39 фоизи Хитойга тегишли. Ўз навбатида Россия ёғоч экспорти бўйича етакчилар сирасига киради.\nАммо Россия табиат вазири Дмитрий Кобилкин томонидан баёнот берилишича, яқин вақтлар ичида Хитойга ёғоч сотиш тақиқланиши мумкин. Вазирнинг сўзларига кўра Хитой томони ўрмонларни ноқонуний кесилиши ва қайта тикланиши муаммосини ҳал этишга ўз ҳиссасини қўшиши лозим. Бироқ Россия - Хитой чегараси ҳаддан ташқари узун бўлгани боис ёғоч олиб чиқиб кетишда ноқонуний ҳаракатлар кузатилмоқда.\nРоссия бош прокуратураси томонидан хабар қилинишича, ўрмонлар ноқонуний кесилишини яшириш мақсадида атайлаб ўт қўйиб юборилиши эса Сибирда юзага келган ёнғинлар сабабларидан биридир.\nРоссия Хитой Ҳиндистон\nКоронавирус Кеча, 18:30\nХориж 10/07, 22:05


Давлатга хиёнатда айбланган собиқ дипломатга ҳукм ўқилди - Халқ сўзи\nДавлатга хиёнатда айбланган собиқ дипломатга ҳукм ўқилди\n15:38 09 Январь 2020 Жамият\nБугун, 2020 йил 9 январь, Ўзбекистон Республикаси Ҳарбий судида Ўзбекистон Республикаси Жиноят кодексининг 157-моддасида назарда тутилган жиноятни содир этганликда айбланган собиқ дипломат К. Юсуповга нисбатан жиноят ишини кўриб чиқиш бўйича суд жараёни ниҳоясига етди ва суд ҳукми эълон қилинди. Бу ҳақда Олий суди матбуот хизмати хабар берди.\nСуд жиноят иши материалларини ҳар томонлама ва тўлиқ ўрганиб, судланувчи К. Юсупов давлатга хоинлик қилиш жиноятини содир этганликда айбли деб топди.\nСудланувчига нисбатан жазо чорасини тайинлашда суд Ўзбекистон Республикаси Конституцияси ва жиноят қонунчилигида белгиланган инсонпарварлик ва адолат тамойилларига ҳам асосланди.


Ӯзбекистон Financial Times нигоҳида – mulkdor.com\nӮзбекистон Financial Times нигоҳида\nFebruary 17 2018, 04:02 ДунёЖамиятИнсон ҳуқуқлариИқтисодМақолаларЎзбекистон\nЯқинда Британиянинг Financial Times нашри «бир пайтлар репрессиявий Ўзбекистон Каримов давридан кейин ошкоралик даврига қадам қӯйди», деган мақола чоп этганди.\nМақолада Ўзбекистоннинг янги президенти Шавкат Мирзиёев олиб борётган сиёсат мақталади.\nFreedom House ташкилоти сиёсий ҳуқуқ, фуқаролар эркинлиги бӯйича Шимолий Кореяга тенглаштирилган Ӯзбекистонда хақиқатанан сезиларли даражада ӯзгаришлар кўзга тушмоқда, деб ёзади.\nFinancial Times газетаси “13 йил мобайнида бош вазир лавозимида ишлаган Мирзиёев ҳам гапчи эски тузумнинг бир парчаси бӯлса-да, аммо сал кам чорак аср Ўзбекистоннинг махфий хизмати бошлиғи бўлган Рустам Иноятовни лавозимидан олиб ташлаши мамлакатда “ошкоралик” жараёнини бошлашга қаратилган мардонавор қадам бўлди” –дейди.\nМақола муаллифининг фикрича, «Мирзиёевнинг бу ҳаракати, бу каби ўзгаришлар ҳозирча сиёсий эмас, кўпинча иқтисодий ӯзгаришлардир. Шунинг учун унинг сиёсий муҳитни либераллаштиришга қаратилган позицияси ҳалигача аниқ эмас», дейди.\nИнглиз нашрида келтирилган яна бир фактни тан олмай иложи йўқ. Газетада ёзилишича, «Мирзиёев бундай ислоҳотларни «мамлакат ичида ва чет элларда радикаллашиш хавфини камайтириш» мақсадида олиб бормоқда. Шунингдек, «иқтисодий кӯрсаткичи қисман олдинда бўлган Қозоғистонга ва совет давридан бери лавозимини сақлаб келаётган Назарбоевнинг сиёсий позициясига нисбатан ҳаваси устунлиги» сабабдир.\nБутунжаҳон банкининг таъкидлашича, аҳолиси сони 18 миллиондан ошмаса ҳам иқтисодиёти бир қанча либерал бозор шаклига эга Қозоғистон 25 йил мобайнида, яъни 2016 йилга қадар 152 миллиард доллар инвестиция киритишга эришган. Шу давр мабойнида Ўзбекистоннинг инвестицияси 9,6 миллиард долларга етган.\nБир неча асрлар давомида иқтисодиётнинг ҳар хил йўли билан танишиб ва тажрибада қўллаб кўрган оқ танлиларнинг бундай топқир ва зукко фактларига ажабланишнинг ўзи нотўғри бўларди менимча. Чунки бизга улар билан бир қаторда туриш учун бир неча ӯн йиллар керак. Яқин 10 йил ичида уларнинг даражасига чиқа олмаслигимиз аниқ. Негаки, 25 йил давомида мамлакатга 152 миллиард доллар инвестиция кирита олган Қозоғистоннинг ўзи иқтисодиёти такомиллашган дунёдаги 30 давлат қаторига киришга интилаётганига 10 йилдан ошиб қолган, бунга эришиш учун қанчадан- қанча миллиард долларларни сарфлаган бӯлса-да, лекин ҳали улар қаторидан жой олишга эриша олмади. Гап шундаки, улар шу вақт ичида тажриба қила олдилар. Қай йўл билан юриш тактикасига эга бўлганликлари уларнинг ютуғидир.\nБизга келадиган бўлсак, бизнинг кӯкрагимизга энди шамол тегмоқда. Буёғига ўзингиз хулоса қилаверинг…


Раҳбарлар Уфага БРИКС ва ШҲТ саммитларига йиғилганлар - BBC O'zbek\nРаҳбарлар Уфага БРИКС ва ШҲТ саммитларига йиғилганлар\nФото муаллифлик ҳуқуқи AP\nРоссия Бошқирдистони пойтахти Уфа шаҳрида БРИКС ташкилотига аъзо мамлакатлар раҳбарларининг саммити бошланган.\nУфадаги олиймақом мулоқотларга дунё матбуотининг эътибори қаратилган.\nМухбирларнинг ёзишича, БРИКС ва Шанхай ташкилоти доирасидаги учрашувлар билан Россия Ғарб санкциялари оқибатида йўқотаётган халқаро обрўсини кўтариш, ўзининг Ғарб билан бўлмаса, Шарқ билан муваффақиятли иқтисодий, савдо ҳамкорлигини йўлга қўя олишини намойиш этишни истаган.\nБРИКС саммити арафасида ушбу ташкилот доирасида уч молиявий институт ташкил этишга келишилгани хабар қилинди.\nБу институтлар Халқаро Валюта Жамғармаси ва Жаҳон банкига муқобил молиявий ташкилотлар деб кўрилмоқда.\nБРИКС аъзолари бўлган Бразилия, Россия, Ҳиндистон, Хитой ва Жанубий Африка умумий валюта захирасини ташкил этадилар.\nБундан мақсад, аъзо мамлакатлардан бири муҳтож бўлиб қолса, АҚШ доллари бериб туриш.\nБу жамғармага Хитой 41 миллиард, Бразилия, Ҳиндистон ва Россия 18 миллиарддан, Жанубий Африка эса 5 миллиард доллар бериб туришга рози бўлганлари хабар қилинган.\nШунингдек, БРИКС Тараққиёт банкини ҳам тузишга келишиб олинган.\nАъзо мамлакатлар инфратузилмавий лойиҳаларга биргаликда сармоя йўналтиришга имкон берадиган умумий механизм ташкил этиш борасида ҳам бир қарорга келганлари хабар қилинмоқда.\nБундан бир неча кун олдин Хитой етакчилигида Осиё Инфраструктуравий сармоялар банкига асос солингани хабар қилинди.\nУфага Эрон, Покистон раҳбарлари ҳам борганлар, уларнинг БРИКС ва Шанхай Ҳамкорлик ташкилоти саммитларида ҳам иштирок этишлари хабар қилинган.\nРоссия Президенти Владимир Путин Шанхай ташкилоти саммитида Ҳиндистон ва Покистоннинг ушбу халқаро ташкилотга қўшилишлари мумкинлиги ҳақида айтган.\nБеларусга ШОС ташкилотида кузатувчилик мақоми ваъда қилингани ҳақида хабар қилинган.\nМарказий Осиё мамлакатларини зиёрат қилган Ҳиндистон Бош вазири Нарендра Моди 8 июл куни Россияга етиб борган.\nЎзбекистон Президенти Ислом Каримовнинг Шанхай ташкилоти саммитида иштирок этиш учун Уфага йўл олгани ҳақида хабар тарқатган Ўзбекистон оммавий ахборот воситалари.\nУфадаги олиймақом мулоқотларнинг биринчи кунида Беларус Россиядан 3 миллиард доллар қарз сўрагани хабари тарқалган.\nРоссия Ташқи ишлар вазири Сергей Лавров сўзларига кўра, Россиянинг на БРИКС ва на ШОСдаги бирорта ҳам ҳамкори ушбу саммитлар кун тартибига Россиянинг Қримни аннексия қилгани масаласини киритишни истамаганлар.\nБи-би-си Ўзбек хизмати билан Whatsapp, Telegram ва Viber орқали боғланишни истасангиз, телефонимиз: +44 78-58-86-00-02.\nInstagram – BBC UZBEK\nTwitter – BBC UZBEK\nOdnoklassniki – BBC UZBEK\nFacebook- BBC UZBEK\nGoogle+ BBC UZBEK\nYouTube - BBCUZBEK (https://www.youtube.com/user/bbcuzbek)\nSkype - bbcuzbekradio\nАудио Ҳиндистон Бош вазири ўзбекча твит қилди\nНарендра Моди Марказий Осиё бўйлаб сафарда\nХитой Жаҳон Банкига рақиб банкни очмоқда


ЎзА - Ўзбекистоннинг НАТО билан алоқалар ўрнатиш ваколати Туркия элчихонасига топширилди\n04.12.2018 18:19 Чоп этиш версияси\nЎзбекистоннинг НАТО билан алоқалар ўрнатиш ваколати Туркия элчихонасига топширилди\n2019-2020 йилларда Туркиянинг Ўзбекистондаги элчихонаси НАТО ва Ўзбекистон ўртасидаги алоқаларни ўрнатиш ваколатини бажаради.\nБугун пойтахтимиздаги “Wyndham” меҳмонхонасининг анжуманлар залида Латвия элчихонасининг Ўзбекистон билан НАТО ўртасида алоқалар ўрнатиш ваколатини Туркия элчихонасига топшириш маросими бўлиб ўтди. Унда ҳар икки элчихона вакиллари ва оммавий ахборот воситалари ходимлари иштирок этди. Латвия давлатининг Ўзбекистондаги Фавқулодда ва мухтор элчиси Михаилс Попковс икки йил ичида НАТО ва Ўзбекистон ўртасидаги алоқалар олиб бориш даври Ўзбекистондаги муҳим ислоҳотлар ва катта ўзгаришлар даврига тўғри келганини таъкидлади. Мазкур икки йил давомида Латвия элчихонаси НАТО ва Ўзбекистон ўртасидаги алоқаларни мустаҳкамлаганини айтиб, Туркия элчихонаси уларни ривожлантиришига умид билдирди. Ўз ўрнида Туркиянинг Ўзбекистондаги Фавқулодда ва мухтор элчиси Аҳмет Башар Шен ҳам мазкур ўта масъулиятли вазифани давом эттириш Туркия давлатининг Тошкентдаги элчихонасига топширилганидан мамнун эканлигини билдирди.\nАҳмет Башар Шеннинг айтишича, Туркиянинг Тошкентдаги элчихонаси ўтган йили Брюсселдаги НАТО марказига НАТО ва Ўзбекистон ўртасидаги алоқаларни ўрнатиш ваколатини бажариш вазифасини олиш учун сўровнома юборган ва ижобий жавоб олган. “Биз 2019-2020 йиллар давомида Ўзбекистон ва НАТОнинг ўртасидаги алоқаларни ўрнатиш ваколатини бажарамиз. НАТО ўзининг ваколати бўлмаган мамлакатларда шундай тизим йўлга қўйилган. Масалан, Туркия Ироқда, Боснияда ҳам айни вазифани бажаради. Биз учун Ўзбекистон алоҳида аҳамиятга эга бўлган қардош мамлакатдир. Шунингдек, Ўзбекистон НАТО учун ҳам муҳим мамлакатлардан ҳисобланади. Чунки, НАТО Афғонистонга Ўзбекистон орқали инсонпарварлик ёрдамларини жўнатишни кўзлаган. Биз бу соҳаларда Ўзбекистон ва НАТО ўртасида маълумотлар алмашинишда ҳам кўприк вазифасини бажарамиз”, дейди Аҳмет Башар Шен.


Lifestyle 22:14 / 07.04.2020 26628\nҲозирги вақтда ота-оналар олдида турган асосий вазифалардан бири – фарзандларининг таътил вақтидаги фаолиятларини самарали ва сермазмун ўтказишдан иборат, дейди Тошкент давлат педагогика университети Педагогика ва психология факультети декани Гулсанам Ибрагимова.\nЁш даврлар психологияси нуқтайи назаридан келиб чиқилса, бола шахсида ўйин ва ўқиш фаолиятлари параллел намоён бўлади. Шунинг учун болалар мураккаб топшириқларга тўла вазифалардан кўра, ўйин фаолиятини афзал кўради.\nИбрагимовага кўра, бу ҳолат ота-оналарга фарзанди билан шуғулланиши учун қийинчиликлар туғдириши табиий.\nБунинг учун ота-оналаримиз қуйидаги тавсияларга амал қилиши ўринли, дейди у.\nБолангизга ҳаракатларининг ижобий ва салбий оқибатларини тушунтириб боринг\nБуни ўз ҳаётингиздан мисоллар келтириш орқали тушунтиринг. Яъни яхши жойда ишлашингиз, етарлича моддий маблағ топишингиз, фарзандларингизга имкониятлар яратиб бера олишингиз... Буларнинг барчасини ёшлигингизда интилувчан бўлганингиз билан боғлаб тушунтиришга ҳаракат қилинг.\nИмкон даражасида сиз намуна келтирадиган инсонлар фарзандингиз учун таниш бўлгани маъқул.\nҚоидаларга нега амал қилиш керак? Бу ҳақда батафсил маълумот беринг\nБу ўз-ўзидан болаларда жавобгарлик ҳиссини ўргатиш учун асосдир. Фарзандингиз барча қоидаларга амал қилиши учун уларга кутилаётган якуний натижани тасвирлаб беришга ҳаракат қилинг.\nЭътиборли бўлинг, агар фарзандингизга қоидаларни ҳозирдан ўргатмасангиз, кейинчалик ўргатиш қийин бўлади.\nФарзандингиз масъулиятли вазифаларни бажаришига имконият беринг\nФарзандингизга уйда бажариладиган ишлар рўйхатини тақдим қилинг. Улар ичидан бажара оладиган вазифаларини танлаб олишига имкон беринг. Шундай қилиб, у ўзи учун жавобгарликни танлаш билан бирга уларни қандай қилиб тўғри бажариш ҳақида ўйлайди.\nБу – фарзандингизда масъулиятни ҳис қилиш ва ўзига нисбатан ҳурмати ошишига олиб келади.\nФарзандингизга унинг ёшига мос вазифалар беринг\nОта-она сифатида эсингизда бўлсин, фарзандингизга бераётган топшириқларингиз унинг ёшига мос бўлиши керак. Ҳар қандай топшириқни беришдан олдин ўзингизни унинг ўрнига қўйиб кўринг.\nФарзандингизни имкониятларига тўғри келмайдиган топшириқларни бериш орқали жазолашга уринманг. Бунинг натижасида болада ўзига ишончсизлик ҳисси пайдо бўлиши мумкин.\nФарзандингизга масъулиятли бўлиши учун керакли воситалар билан таъминланг\nФарзандингиз ўзини ўзи тарбиялаши учун зарур воситалар билан таъминлаш орқали жавобгарликни зиммасига олишга ўргатинг.\nМасалан, ўз вақтида уйғонишини истасангиз, уйғоткич-соат олиб беринг. Ҳар ҳафта мактаб ва уй вазифаларига саналарни ёзиб бериб, натижасини назорат қилинг. Бу ҳам фарзандингизни мактабда яхши ўқишига ундаши билан бирга келажакка масъулиятли қарашига олиб келади.\nБиз ота-оналар доимо фарзандимизда масъулиятлилик ҳиссини тарбиялаш ўз қўлимизда эканини ёдимизда тутишимиз керак. Шу билан бирга, аввало ўзимиз масъулиятли инсон сифатида ўрнак кўрсатишимиз талаб этилади.\nКелгусида психологнинг ота-оналар учун фарзандлар билан самимий муносабат ўрнатиш қоидалари борасидаги тавсиялари тақдим этилади.\n11:00 / 22.05.2020 52835


Шавкат Мирзиёев Жануби-ғарбий махсус ҳарбий округига қарашли ҳарбий қисмга ташриф буюрди - UzNews.uz\nЎзбекистон Президенти, Қуролли Кучлар Олий Бош Қўмондони Шавкат Мирзиёев Денов туманидаги Жануби-ғарбий махсус ҳарбий округига қарашли ҳарбий қисмда бўлди.\nПрезидент матбуот хизматининг хабар беришича, мазкур ҳарбий қисм 2018 йилдан аралаш ҳарбий қисм таркибида фаолият юритмоқда. Бу ерда муддатли ҳарбий хизматчилар 21 йўналишда мутахассисликлар бўйича тайёрланади.\nҚисмда ҳарбий хизматчилар учун барча шарт-шароит яратилган: бир вақтнинг ўзида 500 нафардан ортиқ ҳарбий хизматчи амалий ва назарий машғулот ўташ имкони мавжуд 3 қаватли ўқув биноси, 6 та ётоқхона, замонавий спорт мажмуаси, ошхона қурилди. Ўқув биноларидаги компьютер хоналари, электрон кутубхонада ҳарбийларнинг замонавий билим ва илғор кўникмаларни эгаллаши, ўз устида мунтазам ишлаши учун барча имкониятлар яратилган.\nШу билан бирга, ҳарбий хизматчиларнинг оилалари учун жорий йилда қисм ҳудудидаги ҳарбий шаҳарчада 64 хонадонли 4 та кўп қаватли уй ва нодавлат битта мактабгача таълим муассасаси қурилди.\nСаф майдонида Олий Бош Қўмондонга муддатли ҳарбий хизматчиларнинг жанговар тайёргарлигига бағишланган кўргазмали машғулотлар намойиш этилди. Президент ҳарбий техника ва қурол-аслаҳалар намуналарини кўздан кечирди.\n"Ҳарбийлар халқимизнинг маънавий етук фарзандлари бўлиши керак. Бунинг учун шахсий таркибнинг маънавий етуклигини, ҳарбий хизматчиларнинг жанговар тайёргарлигини юксалтириш лозим. Сиз Амир Темур, Жалолиддин Мангуберди каби буюк аждодларимиз ворислари эканлигингизни доим ҳис қилиб, шунга муносиб хизмат қилсангиз, ёшларимиз ватанпарварлик, она юртга садоқат туйғуларини сизлардан ўрганади", – деган Шавкат Мирзиёев.\nПрезидент аскар ва офицерларнинг жанговар шайлигини ошириш, яшаш ва дам олиш шароитини яхшилаш, уларни уй-жой билан таъминлаш борасидаги ишларни янада жадаллаштириш лозимлигини таъкидлади. Ҳарбий қурилиш тизимини такомиллаштириш, аскарларнинг маънавиятини ошириш бўйича дастур ишлаб чиқиш юзасидан топшириқлар берилди.


Қирғизистоннинг янги бош вазири укасини ҳокимлик...\n05.02.2021 09:30 0 2001\nҚирғизистон бош вазири Улуғбек Мариповнинг лавозимга тайинланиши билан амалга оширган дастлабки иши ўзининг қондош укаси Бахитбек Мариповни Ўш вилояти, Новқат тумани ҳокимлиги лавозимидан четлатиш бўлди. Бу ҳақда «24.kg» хабар берди.\nҚайд этилишича, Улуғбек Марипов манфаатлар тўқнашуви содир бўлмаслигини таъминлаш учун ҳам шундай қарор қабул қилган.\nҚирғизистонда маҳаллий ўзини ўзи бошқариш органлари ижро ҳокимиятининг бир қисми ҳисобланади ва тўғридан-тўғри бош вазирга бўйсунади.\nЭслатиб ўтамиз, 2021 йил 3 февралда Қирғизистон парламенти 41 ёшли Улуғбек Марипов номзодини бош вазир лавозимига тасдиқлади. Ўзбекистон Республикаси бош вазири Абдулла Арипов шу куни Улуғбек Мариповга табрик мактубини йўллади.\nҚирғизистон Улуғбек Марипов\nХориж 13/04, 08:36\nҚирғизистонда 17 ёшли қизни олиб қочган уч гумондор қўлга олинди\nХориж 11/04, 11:27\nҚирғизистонда конституцияга ўзгартириш киритиш бўйича референдум ўтказилмоқда\nХориж 10/04, 14:17\nҚирғизистонда шифокорларнинг маоши 100 фоизгача кўтарилди


Freedom House ташкилотининг демократия ривожи рейтингида Ўзбекистон ўз кўрсаткичларини яхшилади - Anhor\nAnhor Все посты Freedom House ташкилотининг демократия ривожи рейтингида Ўзбекистон ўз кўрсаткичларини яхшилади\nFreedom House ташкилотининг демократия ривожи рейтингида Ўзбекистон ўз кўрсаткичларини яхшилади\nБу йил Freedom House ташкилотининг «Ўтиш давридаги мамлакатлар 2020» йиллик ҳисоботида Ўзбекистон 1,14 балл тўплади (2% га ўсиш). Ўтган йил ушбу кўрсаткич 1,11 баллни ташкил қилганди. Ҳисобот 6 май куни ташкилот сайтида чоп этилди.\nFreedom House ҳисоботида мамлакатлар 7 та мезон бўйича баҳоланади. Уларга миллий демократик бошқарув, маҳаллий демократик бошқарув, сайлов жараёни, мустақил ОАВ, фуқаролик жамияти, суд тизими ва унинг мустақиллиги ҳамда коррупция киради. Ўзбекистон коррупция мезони ҳисобидан ўтган йилги кўрсаткичга қараганда сал кўпроқ балл тўплашга муваффақ бўлди.\nУшбу рейтингда Қирғизистон 1,96 балл, Қозоғистон 1,32 балл, Тожикистон 1,18 балл ва Туркманистон 1 балл олган. Ушбу кўрсаткичлардан келиб чиққан ҳолда, Қирғизистонни минтақадаги энг демократик мамлакат, Туркманистонни эса демократия даражаси энг паст мамлакат деб айтиш мумкин.\nМингбулоқ туман ҳокими ҳақорат қилгани учун жаримага тортилди\nЎзбекистон. Коронавирус бўйича сўнгги янгиликлар


Сурат Икромов хотиралари: Тошкентда порахўр судьянинг жазоланиши - Фарғона.Ру ахборот агентлиги\n15:45 msk, 10 Июль 2020\nСурат Икромов хотиралари: Тошкентда порахўр судьянинг жазоланиши\n11.07.2016 15:22 msk\n“Фарғона” тошкентлик таниқли ҳуқуқ ҳимоячи Сурат Икромовнинг хотиралар китобидан парчалар чоп этишда давом этади. ЎМҲҲТГ (Ўзбекистон мустақил ҳуқуқҳимоячилари ташаббус гуруҳи) раҳбари бўлган Икромов республика бўйича инсон ҳуқуқлари ҳимоясига бағишланган икки мингга яқин хабар тарқатган. Бугунги ҳикоямиз шу хабарларнинг учтасига асосланган: унда ўзининг шафқатсизлиги билан донг таратган, ноқонуний тарзда 11 марта олий жазога ҳукм қилган ва ўта йирик миқдордаги пора билан қўлга тушган судьянинг қўлга олиниши ҳақида ёзилган.\nСудья учун “индульгенция”\nЎМҲҲТГ ташкил этилиши биланоқ ташкилотимиз аъзолари, шу жумладан мен ҳам фаол тарзда суд жараёнларининг мониторинги билан шуғулланар эдик. Одатда бу судлар “буюртма” бўлиб, айблов ҳукми олдиндан маълум эди. Терговчилар ишни тўқиб чиқарарди, прокуратура уни тасдиқларди, судьялар эса далил-исбот бўлмаса ҳам айбланувчиларни узоқ муддатга қамар эди.\nБундай вазиятларда мени айниқса судьяларнинг қилган ишидан ғазабланардим. Ахир улар расман ҳеч кимга тобе эмас ҳамда “қонун ҳамда ўз ишончига асосланиб” инсонларнинг тақдирини ҳал қилади. Аслида булар қуруқ гап холос: суд жараёни “тепадан” буюрилганидек якун топади. Қонунни ҳам ўз хоҳишига қараб талқин қилаверади.\nБундай судьялар “буюртма”ни бажариш орқали ўзларини махсус индульгенцияга эришгандек ҳисоблашарди. Шундан сўнг бошқа суд жараёнларидан ўз ҳамёнини тўлдиришда фойдаланиб, бутунлай мустақил эканликларини намойиш қилишарди. Ҳа, улар мустақил эди, аммо улар қонундан ва ахлоқий принциплардан мустақил эди.\nШу сабабли 2005 йил бошида “буюртма судья”лардан бири – жиноий ишлар бўйича Тошкент шаҳар судининг судьяси Комила Абдувалиева пора билан қўлга тушиб, судланувчилар скамейкасидан жой олганини эшитгач, мен бу суд жараёнини мониторинг қилишга аҳд қилдим.\nҲеч бир сабабсиз берилган олий жазолар ва пойтахтдаги кошона\nМониторинг ўтказиш қийин экан – суд жараёни Олий судда ёпиқ тарзда ўтказилди. Суд мажлиси расман очиқ бўлса ҳам, ҳеч қанақанги “бегоналар”ни суд залига киритишмади. Мени ҳам, ташкилотимизнинг бошқа аъзоларини ҳам киритишмади. Аммо барибир мониторинг ўтказдик – ҳуқуқ ҳимоячилари Фарида Раҳимова и ва Раҳматулло Алибоев суд биноси ёнида жабрланувчилар ва гувоҳлар билан танишиб, суҳбатлашди.\nҲуқуқ ҳимоячиларига маълум бўлишича, 53 ёшли КомилаАбдувалиева Наманган вилоятидан экан. Наманган вилоят суди раисининг ўринбосари, Олий суд судьяси, кейин жиноий ишлар бўйича Тошкент шаҳар суди судьяси лавозимларида ишлаган. Бу лавозимларда ишлаган пайтида ўзининг шафқатсизлиги ва нохолислиги билан донг таратган.\nМенинг назаримда унинг энг катта жинояти шу бўлганки, у айби судда исботланмаган камида 11 та судланувчини олий жазога ҳукм қилган. Ўша пайтда Ўзбекистонда олий жазо сифатида ўлимга ҳукм қилинар эди, бундан келиб чиқсак, Абдувалиева айбсиз одамларни ҳаётдан маҳрум қилган. Бундай қонунийлаштирилган қотилликларнинг бир қисми “буюртмали” ишларга тўғри келади.\nБуюртмаларни виждонан бажаргани эвазига расмийлардан индульгенция олганига ишонган Абдувалиева айбланувчилардан очиқдан-очиқ пора талаб қилишни бошлаган. Шунчалик киришиб кетганки, судланаётганларнинг қариндошларидан ҳам, жабрланувчилардан ҳам катта миқдордаги пул талаб қилган. Аммо порани олгандан сўнг ҳам судланувчи ва жабрланувчиларни мушкул вазиятга туширадиган ҳукмлар чиқарган. Шу тарзда йиққан маблағига Тошкентда улкан кошона қурдирган.\nҲаммаси кинодагидек бўлди\nҲаддидан ошган судья 2004 йил ноябрь ойида Тошкент шаҳар судида ўтказган суд мажлисида қўлга тушган. Ўшанда айбланувчилар Қорақалпоғистоннинг Тўрткўл шаҳридан бўлган. Улар бир нечта моддалар билан айбланган: 164 (“Босқинчилик”), 165 (“Товламачилик”), 118 (“Номусга тегиш”), 119 (“Жинсий эҳтиёжни зўрлик ишлатиб ғайр итабиий усулда қондириш”).\nБу ўринда судланувчилар бу жиноятларни содир этган ёки этмаганлиги муҳим эмас. Муҳими шуки, бу моддалар, айниқса охирги иккитаси жиддийгина эмас, балки шармандалик эди. Судланувчиларнинг қариндошлари шокка тушиб қолган. Аммо шундай мушкул вазиятдан ҳам осонгина чиқишнинг иложи бор экан.\nБунинг йўлини Комила Абдувалиева ўргатди. Танаффус пайтида у судланувчиларнинг яқинлари Минновар Бекназарова ва Озода Хоруновани ўз кабинетига чақириб, бор-йўғи 2000 доллар эвазига оқлаш ҳақида ҳукм чиқариб беришини айтади.\nҚариндошлар бундан хурсанд бўлиб, судьяга бўнак сифатида 500 доллар беришади. Абдувалиева 23 ноябргача қолган суммани келтиришни талаб қилади, ўша куни ҳукм чиқарилиши керак эди. Шундан сўнг Бекназарова ва Хоруновага бир неча марта қўнғироқ қилиб, бир ярим минглик “қарз” ҳақида эслатади. Аммо бунча пулни топа олмаган қариндошлар иложсизликдан МХХ республика бошқармасига мурожаат қилишади.\n2005 йил 21 февралда Олий суд олдида бўлиб ўтган пикет қатнашчиларидан бири. Муаллиф олган сурат\nНатижада 23 ноябр куни соат учда Минновар Бекназарова айтилган 1500 долларни судья Абдувалиеванинг кабинетига олиб келади. У пулни олиб, ишни кўнгилдагидек битиришга ваъда беради.\nБеш дақиқадан сўнг Абдувалиеванинг кабинетига МХХ ходимлари киради. Буёғи детектив фильмларидагидек кечади – олинган пулларни топиш, махсус мослама ёрдамида “пора” деб ёзилган белгини ёритиш, гувоҳлар, протокол, ҳибсга олиш.\nСудьянинг сумкасидан яна 3000 доллар топилади. Абдувалиева булар ўзининг пуллари эканини айтиб, қасам ичади, гўёки нимадир харид қилиш учун ўзи билан олиб олган эмиш. Аммо бу пуллар қаердан келгани тез орада маълум бўлди. Судья қўлга олинганидан кейин ҳуқуқни муҳофаза қилиш органларига яна саккизта жабрланувчи мурожаат қилиб, бу судья таъмагирлик йўли билан ўзларидан катта суммада пора олганини маълум қилишди.\nШу сабабли МХХ Тергов бошқармаси томонидан Абдувалиевага нисбатан Жиноят кодексининг 210 “Пора олиш” моддасига биноан қўзғатилган ишда бир нечта эпизод бўлган. Анча шов-шувли иш бўлди: Абдувалиеванинг ҳибсга олиниши ортидан жиноий ишлар бўйича Тошкент шаҳар суди раиси Мустафоев ва унинг ўринбосари Сагатовлар лавозимидан бўшатилди. (Муштарийлардан узр сўрайман: одатда мақолаларда расмийларнинг исмини келтирмасдим, исмининг бош ҳарфлари ёки фамилиясини ёзардим. Ҳозир бу воқеаларга анча бўлгани учун тўлиқ исмларни аниқлаб бўлмайди, шунинг учун борича қолдирдим).\nСудланувчи ишончли ҳимоя остида\nБироқ Абдувалиеванинг ҳибсга олиниши билан боғлиқ шов-шув фақатгина суд-ҳуқуқ тизимининг юқори доирасида бўлган. Тошкент шаҳар судининг раҳбарияти алмашгани ва пора билан қўлга тушган судья ҳақида ўзбек матбуоти лом-мим дегани йўқ. Мустафоев ва Сагатов шармандаларча ҳайдалишнинг ўрнига бошқа лавозимга ўтказилган холос. Абдувалиева устидан суд жараёни ёпиқ режимда эмас, балки салкам махфий тарзда ўтказилган.\nАммо касални яширсанг, иситмаси ошкор қилади. 18 февралда ЎМҲҲТГга наманганлик Баҳриддин Шамсутдинов мурожаат қилиб, судья Комила Абдувалиеванинг жиноий қилмишларини фош этувчи ўнлаб факт ва ҳужжатларни тақдим этди. Бу фактлар ЎМҲҲТГ аъзолари тўплаган фактларга мос тушгани учун мен эртаси куниёқ судьянинг ҳибсга олингани ҳақида хабар чиқардим.\nНатижада бу таъмагирнинг судланаётганини ҳақида бошқа жабрланувчилар ҳам хабар топиб, Тошкентга кела бошлашди. Аммо Абдувалиева ишончли ҳимоя остида экан. Ишни олиб бораётган судья М.Хасанов ҳам, унда иштирок этаётган прокурорлар Абдуллаев ва Давидов ҳам судланувчини ҳар хил нохушликлардан ҳимоя қилиб, суд залига бошқа гувоҳларнинг киришига йўл қўйишмади.\nШу билан бирга Абдувалиевани нафақат ҳимоя қилиш, балки уни оқлашга ҳам ҳаракат қилишди. Унга тақалган 210-моддага биноан 10 йилдан 15 йилгача озодликдан маҳрум этилиши мумкин эди. Аммо Тошкент шаҳар прокурорининг ёрдамчиси, бу ишда давлат айбловчиси бўлган Давидов ҳам судланувчининг қандли диабет касалига чалинганини пеш қилиб, жазо муддатини 8 йилга қисқартиришни сўради.\nТемир панжара олдидаги пикет\nТошкентга келган жабрланувчилар ва ноқонуний қамалганларнинг қариндошлари 2005 йилнинг 21 февралида ҳукм чиқарилишидан хабар топишди ва ўша куни Олий суд олдида пикет ўтказиб, собиқ судьяни қаттиқроқ жазолаш билан бирга унинг ноқонуний ҳукмларини қайта кўриб чиқиш ва зарарларни тўлашни талаб қилишга қарор қилишди.\nБу пикет ҳақиқатан ҳам 21 феврал куни соат 10 да ўтказилди. Унда жабрланувчилар ва уларнинг қариндошларидан 20-25 киши қатнашди. Кўпчилик қатнашчилар Абдувалиевани намунавий тарзда жазолашнигина талаб қилмасдан, балки бошқа судьяларга нисбатан ҳам ўз эътирозларини билдиришди. Олий суд атрофидаги баланд темир панжара олдида турганлар турли ёзувли плакатлар ушлаб олганди: “Мен суд ўзбошимчалиги қурбониман!”, “МирзоУлуғбек тумани суди судьялари Н.Азаматова ва О.Тошматова - порахўрлар!”, “Олий суднинг “кўзи кўр” судьялари ишдан бўшатилсин!”\n2005 йил 21 февралдаги Олий суд олдидаги пикет. Муаллиф олган сурат\nАммо пикет ҳеч қандай наф келтирмади – суд ҳукмлари қайта кўрилмади, зарарлар қопланмади. Ҳаттоки уларни ҳукм ўқиладиган пайтда суд залига киритишгани ҳам йўқ.\nБундан ташқари суд мажлисига гувоҳлар, жабрланувчилар, кузатувчилар, ҳуқуқ ҳимоячилари ва журналистлар ҳам киритилмади. Кечки пайт судья котиби жабрланувчиларнинг уйига қўнғироқ қилиб, эртаси кун суд ҳукмидан нусха олиб кетишлари мумкинлигини айтган холос. Аммо Абдувалиеванинг қанча муддатга қамалганини ҳам айтмаган.\n22 февралда маълум бўлишича, собиқ судьяга энг кам муддатдан ҳам камроқ муддат берилибди. Ўта катта миқдордаги пора олганлиги учун унга 7 йил берилибди холос. Бунинг устига барча пора олганлик ҳолатлари судда исботланиб, Абдувалиеванинг ўзи айбини тан олган.\nАйбсиз 11 кишини ўлимга жўнатган, пора билан қўлга тушган бу судьянинг жазо муддатини тўлиқ ўтирганига шубҳам бор. Ҳаётда кўп кўрдим, бундай кишилар зонада кўп ўтирмайди. Имтиёзли шароитда етти-саккиз ой ўтиради, кейин амнистияга кўра озод этилади.\nШу сабабли ҳам, жазога тортилаётган судьялар сони кўпайгани билан, суд-ҳуқуқ тизимидаги коррупция тўхтамади, балки баттар кенгайиб кетди. Охир-оқибат МХХ порахўр судьяларни битта-битталаб эмас, балки ёппасига қўлга ола бошлади.\nАдашмасам, 2009 йилда жиноий ишлар бўйича Тошкент вилоят судининг деярли бутун шахсий таркиби қўлга олинган. 2012 йилда фуқаролик ишлари бўйича Тошкент шаҳар Учтепа тумани туманлараро судининг бошига ҳам шундай кун тушди. МХХ босадиган куни касал бўлган ёки ёзги таътилда бўлганларгина омади чопиб, қамоқдан қутулиб қолишди.\nСудьяларнинг ўзи қамоққа олинишга номзод бўлиб қолиб, Учтепа судида ишлайдиган одамнинг ўзи қолмагани учун суд бир неча ой ишламади. Буни хаспўшлаш учун баҳона сифатида бинони таъмирлаш учун ёпишди.\nТошкент вилоят судида ҳам, Учтепа судида ҳам барча иштирокчиларни чўчитиб қўйишди холос. Айримлари амнистияга кўра ўз ҳамкасблари томонидан озод этилди, айримлари шартли муддат олди. Ҳеч ким судья лавозимига тикланмаган бўлса керак, чунки бу ҳуқуқ соҳасидаги фантастика бўлган бўларди. Аммо аксарияти адвокат бўлиб олди. Энди аввалгидан ҳам ёғлироқ иш билан шуғулланишмоқда – манфаатдор шахсларнинг порасини бошқа (ҳали қамалмаган) судьяларга етказишади. Демак, уларга барибир расмийлар томонидан индульгенция берилган бўлиб чиқяпти.


кейин келган мужтаҳидлар\nАбу Юсуф ва Муҳаммад ҳамда улардан сўнг келганларнинг асҳобларидир. Улар кўпчилик бўлиб, хабарлари табақот китобларида келган.\n«Амолий» имлонинг жамъидир. Бунда, мужтаҳид ўтирганда унинг атрофига шогирдлари қоғоз-қаламларини олиб ўтиради. Сўнг, олим илмда Аллоҳ унга билдирган нарсани ёддан гапиради. Шогирдлар уни ёзиб боради. Кейин, ёзган давоми...\nБир нарсадан бошқасининг устунлигини аниқлаш.\nТалоқ қилинган ёки эри вафот этган аёлнинг, бошқа бировга никоҳланишидан олдин маълум муддат кутиши.\nбир киши бирор нарсани сотиб олса, ўзаро келишувга биноан, маълум муддатда савдодан айниб, сотиб олган нарсани эгасига қайтариб бериш ихтиёри\n1) Ҳанафий мазҳаби; 2) Шофеъий мазҳаби; 3) Моликий мазҳаби; 4) Ҳанбалий мазҳаби;\nрасмий фиқҳий мазҳаблар\nМоликий мазҳаб асосчиси, имом Абу Абдуллоҳ Молик ибн Анас ибн Молик ибн Аби Омир ал-Асбаҳий. Шофеъий мазҳаб асосчиси, Имом Шофеъий Муҳаммад ибн Идрис. Ҳанбалий мазҳаб асосчиси, Имом Аҳмад ибн Ҳанбал. Ҳанифий мазҳаб давоми...\nҚуръони Карим оятлари , Пайғамбаримиз Муҳаммад соллалоҳу алайҳи васалламнинг суннатлари ва ижтиход аҳли бўлган уламоларининг ижмоъларида ҳукми келмаган масалани мазкур манбаъларда ҳукми бор шунга ўхшаш нарсага давоми...\nбир даврнинг ижтиход аҳли бўлган уламоларининг бир овоздан бирор масалани қабул қилишларидир,\nШариат ҳукмларини дақиқ жойларигача тушунувчи олим.\nлуғатда аслийни тескариси, яъни шохобча, кичик аҳамиятли, десак ҳам бўлади. Шариатда эса, ибодат ва муомалотларни ўз ичига олувчи ҳукмлар фаръий ҳукмлардир.\nҚуръони Карим оятлари ва Пайғамбаримиз Муҳаммад соллалоҳу алайҳи васалламнинг суннатлари.\nЛуғатда дақиқ фаҳмни, яъни бир нарсани нозик жойларигача тушунишни англатади. Шариат истилоҳида эса, шаръий далиллардан фаръий ҳукмларни чиқаришга "фиқҳ" деб аталади.\n(ҳозирги Миср ўлчов бирлиги) (пуд ёки пут) = 16,5 литр. Оғирлиги = 13,056 кг(= 2 фарақ = 4 маккук = 6 соъ = 12 қист = 16 манн = 24 мудд = 24 катта ҳовуч миқдори = 32 ироқий ратл).


ФСБ: Россия Путиннинг қотилларини қидирмоқда\nРоссия аллақачон Путиннинг қотилларини қидирмоқда – ФСБ манбаси\n15 Mart 09:35 Ўзбекистон янгиликлари\nПУТИН РОССИЯ ТУГАТИШ ФСБ ҲИБСГА ОЛИШ\nРоссияни Хитойга ёрдам сўраб мурожаат қилишга ундаган сўнгги ҳарбий муваффақиятсизликлар, санкциялар ва иқтисодий муаммолар Владимир Путин атрофидагиларни кескин чоралар кўришга мажбур қилмоқда. Шундай қилиб, хавфсизлик кучлари орасида улар аллақачон Россия Федерацияси президентини ҳокимиятдан четлатиш ёки ўта оғир ҳолатларда уни жисмонан йўқ қилиш бўйича операцияни амалга оширадиган одамларни қидирмоқдалар.\nБу ҳақда Украинадаги урушга қарши чиққан Россия ФСБ полковниги айтди.\n«Вазият деярли назоратдан чиқиб кетди. Ҳаммага ёмон бўлади. Пулини ёъқотаётган олигархлар. Инқироздан қандайдир тарзда чиқиб кетиш талаб этиладиган амалдорлар ва вазирлар, лекин имконият йўқ. Йўқотишларга учраган ва одатдагидек олдинга силжий олмайдиган армия. фронтнинг қаерида бўлмасин, у ерда генераллар шокда.Ва улар ҳозир барча муваффақиятсизликларни махсус хизматлар зиммасига юкламоқчи”, деди у.\nНашр суҳбатдоши ФСБда репрессиялар бошланганини тасдиқлади. Ҳозиргача жуда жиддий эмас, лекин хизмат ходимларининг аксарияти ўзларининг моддий фаровонлиги ва ҳатто шахсий хавфсизлиги учун қўрқишади. Шу муносабат билан айнан ФСБ қаршилик марказига айланиши мумкин, у Путинни ҳокимиятдан четлатади.\n«Ҳозирда барчамизни қутқарадиган гуруҳ яратилмоқда», деб ишонтирди у бошқа тафсилотларни беришдан бош тортди. Шу билан бирга, унинг аниқлик киритишича, “биз” деганда у “ҳокимиятнинг ҳарбий саргузаштлари туфайли таҳдид остида қолган барчани” назарда тутган.\nХавфсизлик мулозимига кўра, асосий сценарий Путиннинг ҳибсга олиниши ва унинг ҳокимиятдан четлатилиши, кейин эса бу фактни Россия Федерациясига қарши жорий этилган санкциялар ва глобал блокаданинг бекор қилинишига алмаштиришдир. Шу билан бирга, у «керак бўлса, биз жисмоний йўқ қилишгача бўлган экстремал чораларга тайёрмиз», деб ишонтирди.\nҲозир асосий муаммо шундаки, Путин “бункерларида ҳаммадан яшириниб” ўз хавфсизлигини жуда самарали ҳимоя қилмоқда. «Аммо унинг яқинлари орасида (аниқ қаердалигини айтмайман) биз билан ҳамжиҳат бўлган одамлар аллақачон пайдо бўлган, шунинг учун биз мақсадимизга эришамиз. Ягона савол – қачон», – дея хулоса қилди манба.


Тоғлар бағридаги марварид. Тожикистоннинг биз билмаган...\n08.01.2019 15:39 0 900\nТожикистон — бу сўзни эшитиши билан кўпчиликнинг хаёлига баланд, виқорли Помир, Ҳисор ва Зарафшон тоғлари, унинг чўққиларидаги оппоқ қорлар келади. Худди шундай менда ҳам бу қардош юрт ҳақидаги илк таассуротларим мана шу баланд ва салобатли тоғлар билан боғлиқ эди. Бироқ, ҳам тарихан, ҳам маданий жиҳатдан қардош бўлган Тожикистон юртига қилган сафарим орқали — бу диёрни қайта кашф этдим.\nДушанбе шаҳрида жойлашган Халқаро аэропортдан чиқар эканман, Тожикистон мен учун олисдаги юрт бўлиб туюлмади. Чунки аэропортдан чиқишим билан соат милларини созлашга зарурат бўлмади. Сабаби, Тожикистон Ўзбекистон билан бир вақт чизиғи остида жойлашган. Аэропортдан чиқиб, меҳмонхона томон кетар эканман, аввало, эътиборимни тортган асосий жиҳат, Душанбе шаҳрининг жуда озодалиги эди.\nШаҳарда бир вақтнинг ўзида ҳам замонавий архитектура иншоотларини ҳам ХХ асрга оид биноларни учратиш мумкин. Деярли барча қизиқарли ҳамда маъмурий бинолар шаҳарнинг Рудакий кўчасида жойлашган. Хусусан, мазкур кўчадаги Тожикистон «Миллий кутубхонаси» ўзининг маҳобати ва жамланган китоб фонди билан таҳсинга лойиқ.\nКутубхона ходимасининг айтишича, ҳозирда ушбу кутубхонада тахминан 6 миллиондан ошиқ китоб сақланмоқда. Кутубхонадаги китобларни кўрар эканман, муқаддас Қуръоннинг 1,6 граммлик нусхаларидан бирига кўзим тушди. Узунлиги 1,8 см, эни 1,2 см бўлган дунёдаги энг кичик ушбу нусха 292 бетдан иборат. Унинг ҳар бирида 12 қатордан матн жойлашган. Ушбу ноёб китобни кўриб, беихтиёр «Инсон қўли — гул» деган ибора ёдимга келди.\nШунингдек, шаҳар марказида дунёдаги энг баланд флагштоклардан бири жойлашган бўлиб, унинг баландлиги 165 метрни ташкил этади. Бундан ташқари, шаҳар марказида буюк шоир Мир Алишер Навоийга бағишланган сўлим боғ барпо этилган. Боғда Алишер Навоий ва Абдураҳмон Жомийнинг ўзаро суҳбати акс этган гўзал ҳайкал қад ростлаган. Бу эса икки қардош халқларнинг ягона тарихий меросга эга эканлигидан далолат беради. Тарихий яқинлик ҳақида гапирар эканмиз, унинг чек-чегараси йўқ. Яхшиси, бу ҳақда алоҳида мақолаларимизда ёзамиз.\nЁшлигимдан тарихга қизиққанлигим боис, Тожикистондаги тарихий обидаларга ошиқдим. Маҳаллий аҳолининг айтишича, мамлакатда бир қанча тарихий обидалар бор. Айниқса, улар орасидан Ҳисор ва Хўжанд қалъалари энг машҳурлари экан. Вақтим бир оз тиғиз бўлгани учун Душанбе шаҳрига энг яқин бўлган Ҳисор қалъасига борадиган бўлдим. Йўлда кетар эканман ҳайдовчимиз: «Сайёҳлар Тожикистонга тарихий обидаларни кўришдан кўра, унинг виқорли тоғлари учун келади. Бизда, айниқса, экстримал спорт турлари яхши ривожланган» — деб айтиб қолди. Қалъа томон борар эканмиз, йўллар қурилганига 8 йил бўлган бўлса-да, ҳалигача равон ва текис. Бунинг учун тожикистонлик йўлсозларни олқишлаб қўйиш жоиз.\nҲисор қалъаси баланд тепаликда жойлашган бўлиб, ушбу қалъа милоддан аввалги йилларда Искандар Зулқарнайн даврида бунёд этилган. Маҳаллий аҳолининг айтишича, мазкур қалъада буюк саркарда Александр Македонский ва Бақтрия маликаси Роксананинг никоҳ тўйи бўлган экан.\nШунингдек, қалъа Бухоро Амирлиги даврида Ҳисор беклигининг маъмурий маркази ҳам бўлган. 1920 йилда Бухоро Амирлигининг сўнгги амири Амир Олимхон ҳам бир муддат Ҳисор қалъасида яшаган экан. Қалъа деворларига боқар эканман озгина бўлса ҳам мозийга қайтиб қолгандек бўлдим…\nУзум меваси инсон организми учун жуда фойдали мева ҳисобланади. Бироқ узум жуда мўрт бўлганлиги сабабли уни етиштириш анча мушкул иш. Тожикистоннинг Турсунзода туманида асли фарғоналик бўлган Неъмат хожи ота узумчиликнинг пири десак, муболаға бўлмайди.\nТурсунзода туманига борганимизда «Неъмат хожи деҳқон хўжалигида» бўлдик. Хўжалик 105 гектар майдондан иборат бўлиб, унинг ҳаммасида узум меваси етиштирилади. Отанинг айтишича, ҳар бир гектар ердан ўртача 30-40 тонна узум етиштирилади. Шундан етиштирилган ҳосилнинг 30 фоизи ички бозорга, қолган 70 фоизи экспортга жўнатилади.\nЁши тахминан 80 дан ошган отахон етиштирган узумларнинг мазасини татиб кўрар эканмиз, тожик узумларининг бежизга довруғи машҳур бўлмаганига яна бир маротаба ишонч ҳосил қилдик…\nСафарим якунида шунга амин бўлдимки, тожик ва ўзбек халқи чинакам маънода қардош ва биродар халқлар ҳисобланишади. Тожиклар учун меҳмон, ўзбеклар сингари «отангдек улуғ». Мазали таом билан меҳмон қилишади, самимий, очиқ юз билан суҳбатлашишади. Хуллас, барча барчаси ўзбек халқидек очиқкўнгил ва самимий. Ахир бежизга айтишмаса керакда, ўзбек ва тожиклар икки тилда гаплашуви бир халқ дея. Биродарлигимиз бардавом бўлсин, биродари азиз!\nТожикистон Душанбе кутубхона Ҳисор қалъаси\nКоронавирус 26/07, 13:12\nТожикистонда тўйлардаги меҳмонлар сони яна камайтирилди


“Black lives matter” — Премьер-лигада ирқчилик борасида кескин қарорлар қабул қилинди | Qalampir.uz\n“Black lives matter” — Премьер-лигада ирқчилик борасида кескин қарорлар қабул қилинди\nСпорт\t11 Август 19:41 3082\nЭндиликда Премьер-лигада ирқчилик ва камситиш ҳолатлари қайд этгани учун ҳар қандай инсоннинг чемпионат барча ўйинларида қатнашиши умрбод тақиқланади. Бу ҳақда Премьер-лига расмий сайти маълумот бермоқда.\nУнга кўра, Премьер-лига регламентининг ирқчилик-расизм бўлимига янги чоралар ва қарорлар киритилган. Англия клубларининг барчаси бу қарор туфайли мухлисларни стадионга киргизмаслик борасидаги қарорга рози бўлишган. Яъни, бундан буён, ҳар қандай ўйин иштирокчисига нисбатан шахсан ёки ижтимоий тармоқларда қўпол муомалада бўлган исталган кишига нафақат ўзи қўллаб-қувватлаган жамоа стадионида, балки Премьер-лиганинг барча ўйинларига кириш учун тақиқ қўйилади.\nҚайд этилишича, бу каби ҳолатларнинг барчаси эндиликда полиция билан биргаликда кўриб чиқилади.\nБундан ташқари, энди Премьер-лига стюардлари мухлисларнинг камситувчи хатти-ҳаракатларини аниқлаш ва уларга жавоб беришга ўргатилади ва бу ишга улар масъул бўлишади. Агар бирор футболчи ёки мураббийлар штаби аъзоси қайсидир мухлиснинг ирқчилик қилганини сезса ва шу юзасидан полицияга арз қилсаю, стюардлар уларни аниқлаб беролмаса, уларга нисбатан ҳам жиддий чоралар кўрилиши айтилган.\nБу қарорни оммалаштириш ва амалга татбиқ қилиш учун Лиганинг барча ижтимоий тармоқлардаги саҳифаларида бу борада ишланади.\nАПЛ Премьер-лига Black lives matter\n20 Сентябрь 18:17 43090\n20 Сентябрь 13:55 38348\n19 Сентябрь 11:57 36792\n19 Сентябрь 18:13 34434\n19 Сентябрь 16:53 23587


Фарҳод Сафаров: “Майдоннинг оғирлиги таъсир кўрсатди” | "NAVBAHOR" FUTBOL JAMOASINING RASMIY WEB SAHIFASI\nФарҳод Сафаров: “Майдоннинг оғирлиги таъсир кўрсатди”\n“Навбаҳор” ва “Обод” жамоалари ўртасидаги учрашув якунига етгач ўтказилган матбуот анжуманининг биринчи қисмида “Обод” клуби директори Фарҳод Сафаров журналистларнинг саволларига жавоб қайтарди: - Авваламбор “Навбаҳор” жамоасини бугунги ғалаба билан табриклайман. Қолаверса, Наманган халқини кириб келаётган Наврўз айёми ҳамда кеча бошланган янги чемпионат билан ҳам муборакбод этаман. Ўйин борасида тўхталадиган бўлсак, баҳсни қай тарзда кечганлигига ўзинглар гувоҳ бўлдинглар. Учрашув бошида тезкор гол ўтказиб юбордик. Чемпионат стартида ўйнаш доимо оғир бўлади. Дастлабки турларда майдонда тўп суришни ўзи бўлмайди. Жамоа учта ёки тўртта ўйин ўтказгач барчаси изга тушиб кетади. Албатта бош мураббийни йўқлиги таъсир кўрсатади. Барчага маълумки, Рауф Инилеев жарроҳлик амалиётини бошидан ўтказди. Айни пайтда тикланиш муолажалари олиб борилмоқда. Айнан шу сабабли бош мураббий бугун биз билан бирга бўла олмади. Унинг йўқлиги ўз таъсирини кўрсатди. Агарда Инилеев жамоа билан бирга бўлганида барчаси бошқача тарзда тус оларди. Назаримда майдон бизнинг футболчилар учун оғир бўлди. Жамоамиз сафидан жой олган ўйинчиларни қай тарзда ҳаракат қилишлари ва югуришларини яхши биламиз. Майдонни босими ўз таъсирини қилди деб ўйлайман. Мавсум бошида ҳамма жойда ҳам майдонларни ҳолати шундай бўлади. Етакчи футболчиларимиздан бири Шоҳруз Норхоновнинг жароҳати оғир эмас. Шу сабабли кейинги турда майдонга тушади деб айта оламан.